open-index/open-wikipedia-markdown huggingface dataset:
സക്കറിയ

മലയാളചെറുകഥാകൃത്തും  നോവലിസ്റ്റുമാണ് **പോൾ സക്കറിയ** എന്ന സക്കറിയ.

## ജീവിതരേഖ
1945 ജൂൺ അഞ്ചിന് മീനച്ചിൽ താലൂക്കിലെ പൈകയ്ക്കു സമീപം ഉരുളികുന്നത്ത് ജനിച്ചു. മുണ്ടാട്ടുചുണ്ടയിൽ കുഞ്ഞച്ചനും ത്രേസ്യാക്കുട്ടിയും മാതാപിതാക്കൾ.  ഉരുളികുന്നം, കുരുവിക്കൂട് കവലയിലെ എസ്.ഡി.എൽ.പി. സ്കൂളിലാണ് നാലാം തരം വരെ വിദ്യ അഭ്യസിച്ചത്. ഹൈസ്കൂൾ വിദ്യാഭ്യാസം വിളക്കുമാടം സെന്റ് ജോസഫ് സ്കൂളിൽ പൂർത്തിയാക്കി. സ്കൂൾ വിദ്യാഭ്യാസത്തിനു ശേഷം ബാംഗ്ലൂർ എം ഇ എസ് കോളേജിലും കാഞ്ഞിരപ്പള്ളി സെന്റ് ഡൊമിനിക്സ് കോളജിലും അധ്യാപകനായിരുന്നു. ഇപ്പോൾ തിരുവനന്തപുരത്ത് താമസിക്കുന്നു. സക്കറിയയുടെ 'ഭാസ്കരപട്ടേലരും എന്റെ ജീവിതവും' എന്ന നോവലൈറ്റ് അടിസ്ഥാനമാക്കി അടൂർ ഗോപാലകൃഷ്ണൻ സംവിധാനം ചെയ്ത ചിത്രമാണ് *[[വിധേയൻ]]* (1993).ലൈബ്രറി ഓഫ് കോൺഗ്രസിന്റെ പുസ്തകശേഖരത്തിൽ സകറിയയുടെ പതിമൂന്ന് കൃതികൾ ഉൾപ്പെടുത്തിയിട്ടുണ്ട്. തീവ്രദേശീയതക്കെതിരെയും മതതീവ്രവാദത്തിനെതിരെയും ഉള്ള സക്കറിയയുടെ ശക്തമായ നിലപാടുകൾ  സംഘ് പരിവാർ പോലുള്ള സംഘടനകളുടെ രൂക്ഷമായ എതിർപ്പിന്‌ വഴിവെച്ചു. 2010 ജനുവരി 10-ന്‌ പയ്യന്നൂരിൽ വെച്ച് ഒരു പുസ്തക പ്രകാശന ചടങ്ങിനിടയിൽ കമ്മ്യൂണിസ്റ്റ് പാർട്ടിയുടെ ആദ്യകാല നേതൃത്വത്തെ പറ്റി നടത്തിയ പരാമർശങ്ങളെത്തുടർന്ന് ഒരു കൂട്ടം സി. പി. ഐ (എം) പ്രവർത്തകരോ അനുയായികളൊ ആണെന്നു കരുതപ്പെടുന്ന സദസ്യർ സക്കറിയയെ ചോദ്യം ചെയ്യുകയും ശാരീരികാക്രമണത്തിനു മുതിരുകയും ചെയ്തു.

## പുസ്തകങ്ങൾ
മലയാളം
*സലാം അമേരിക്ക(1988)
*ഒരിടത്ത്.(2004)
*ആർക്കറിയാം (1988)
*ഒരു നസ്രാണിയുവാവും ഗൌളി ശാസ്ത്രവും
*ഭാസ്കരപട്ടേലരും എന്റെ ജീവിതവും(1988)
*എന്തുണ്ടു വിശേഷം പീലാത്തോസേ?(1996)
*കണ്ണാടികാണ്മോളവും(2000)
*സക്കറിയയുടെ കഥകൾ(2002)
*പ്രെയ്‌സ് ദ ലോർഡ്
*ബുദ്ധിജീവികളെക്കൊണ്ട് എന്ത് പ്രയോജനം ?
*ഇഷ്ടികയും ആശാരിയും
*ഇതാണെന്റെ പേര്
*ജോസഫ് ഒരു പുരോഹിതൻ (തിരക്കഥ)
*ഗോവിന്ദം ഭജ മൂഢമതേ (ലേഖനങ്ങൾ)
*ഒരു ആഫ്രിക്കൻ യാത്ര (യാത്രാവിവരണം)
* അൽഫോൻസാമ്മയുടെ മരണവും ശവസംസ്കാരവും (ചെറുകഥാ സമാഹാരം)
*ഉരുളിക്കുന്നത്തിന്റെ ലുത്തീനിയ

ഇംഗ്ലീഷ്
*ഭാസ്കരപട്ടേലർ ആൻഡ് അദർ സ്റ്റോറീസ്

## പുരസ്കാരങ്ങൾ
*1979: കേരള സാഹിത്യ അക്കാഡമി അവാർഡ് (ഒരിടത്ത്)
*2004: കേന്ദ്ര സാഹിത്യ അക്കാദമി അവാർഡ് (സഖറിയയുടെ ചെറുകഥകൾ)
*ഒ.വി. വിജയൻ പുരസ്കാരം (അൽഫോൻസാമ്മയുടെ മരണവും ശവസംസ്കാരവും) 2012
* കേരളസാഹിത്യ അക്കാദമിയുടെ വിശിഷ്ടാംഗത്വം - 2013
*2014: ഇന്ത്യൻ സോഷ്യൽ ക്ല്ബ് മലയാള വിഭാഗം പ്രശംസ പുരസ്‌കാരം
*2020: എഴുത്തച്ഛൻ പുരസ്കാരം
*2023: മാതൃഭൂമി സാഹിത്യപുരസ്കാരം

## അവലംബം

## പുറം കണ്ണികൾ

വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള കഥാകൃത്തുക്കൾ
വർഗ്ഗം:മുട്ടത്തു വർക്കി പുരസ്കാരം ലഭിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:കേരളസാഹിത്യ അക്കാദമിയുടെ വിശിഷ്ടാംഗത്വം നേടിയവർ
വർഗ്ഗം:1945-ൽ ജനിച്ചവർ
നാൽപാമരം

ആയുർവേദത്തിലെ ഒരു മരുന്നാണ് **നാൽപാമരം**. ഇത് പേരാൽ, അരയാൽ, അത്തി, ഇത്തി എന്നീ നാ‍ല് മരങ്ങളുടെ ഒരു മിശ്രിതം ആണ്. ആമാശയശുദ്ധി തുടങ്ങിയ കാര്യങ്ങൾക്കായിട്ടാണ് ഈ മരുന്ന് കഷായമായി ഉപയോഗിക്കുന്നത്. ക്ഷേത്രങ്ങളിലെ ശുദ്ധികലശങ്ങൾക്കും ഇത് ഉപയോഗിക്കാറുണ്ട്.
ലഘുചിത്രം|നാൽപാമരം
#നാല് പാല് മരങ്ങൾ എന്നതാണിതിന്റെ യഥാർത്ഥപേര്. അതായത് അത്തി,ഇത്തി,ആല്,അരയാല് എന്നിവ
#നാല്പാമരവെണ്ണ മൂലക്കുരു ഉൾപ്പെടെയുള്ള കുരുക്കൾക്കുള്ള സിദ്ധൗഷധമാണ്.

## നാൽപാമരങ്ങൾ
### അത്തി

സാധാരണമായി കേരളത്തിൽ രണ്ടുതരം അത്തിയാണ്. ചെറിയപഴങ്ങൾ ഉള്ള ചെറിയ അത്തിയും, വലിയപഴങ്ങൾ ഉള്ള ബ്ലാത്തിഅത്തിയും (ബിലായത്തി)

### ഇത്തി

വിഷം,ചർ‌മ്മരോഗങ്ങൾ ,പ്രമേഹരോഗങ്ങൾക്കു ഉപയോഗിക്കുന്നു.

### പേരാൽ

നാൽ‌പ്പാമരങ്ങളിൽ ധാരാളം താങ്ങവേരുകളൊടെ വളരുന്ന ഒരു വട വൃഷമാണ് പേരാൽ.അണലി കടിച്ചുണ്ടാക്കുന്ന വിഷ വികാരങ്ങൾ മാറുന്നത്തിന് നാൽ‌പ്പാമരപട്ടകഷായം ഇട്ട് സേവിക്കുകയും ധാരകോരുകയും ചെയ്യാറുണ്ട്.

### അരയാൽ

നാൽ‌പാമരങ്ങളിൽ പ്രധാനമായ ഒന്നാണ് അരയാൽ അഥവാ അരശ്. അഹിംസയിലുടെ വഴിനടത്തിയ ബുദ്ധൻ തന്റെ അദ്ധ്യാത്മികാനുഭുതി തിരിച്ചറിയുന്നത് ഈ വൃക്ഷത്തിന്റെ ചുവട്ടിലീരിക്കുമ്പോൾ ആയിരുന്നു.

## അവലംബം

വർഗ്ഗം:ആയുർവേദൗഷധങ്ങൾ
ബ്ലൂ ജെയ്

കോർവിഡേ കുടുംബത്തിലെ **ബ്ലൂ ജെയ്** എന്ന നീല സ്വർണചൂഢൻ പക്ഷി വടക്കൻ അമേരിക്കയിലാണ് കാണപ്പെടുന്നത്.
## ചിത്രശാല

ചിത്രം:Cyanocitta-cristata-004.jpg|ബ്ലൂ ജെയ് 
ചിത്രം:ബ്ലൂ ജെയ് പൈൻ മരത്തിൽ.JPG|ബ്ലൂ ജെയ് പൈൻ മരത്തിൽ

## സൂചിക
* Goodwin, D. 1976. *Crows of the World*. Seattle, University of Washington Press.
* Madge, S. and H. Burn. 1994. *Crows and Jays: A Guide to the Crows, Jays and Magpies of the World*. Boston, Houghton Mifflin.
* Tarvin, K. A., and G. E. Woolfenden. 1999. *Blue Jay (Cyanocitta cristata)*. In The Birds of North America. No. 469.

## ഇതര ലിങ്കുകൾ
* Blue Jay - ''Cyanocitta cristata''  - USGS Patuxent Bird Identification InfoCenter
* Blue Jay Information and Photos - South Dakota Birds and Birding
* Blue Jay Species Account - Cornell Lab of Ornithology
* Blue Jay on Encyclopedia.com

വർഗ്ഗം:വടക്കേ അമേരിക്കയിലെ പക്ഷികൾ
വർഗ്ഗം:കാൾ ലിനേയസ് നാമകരണം ചെയ്തവ
കഴക്കൂട്ടം

തിരുവനന്തപുരം ജില്ലയിൽ തിരുവനന്തപുരം നഗരത്തിന്റെ 17 കി.മി. വടക്കായി എൻ.എച്ച്. 47-ന് അരികിലായി‍ സ്ഥിതിചെയ്യുന്ന പട്ടണം. കേരളത്തിലെ ആദ്യത്തെ ഇൻഫമേഷൻ ടെക്നോളജി പാർക്കായ ടെൿനോപാർക്ക് ഇതിന് സമീപമാണ്. 
ലഘുചിത്രം|കഴക്കൂട്ടം റെയിൽവെ സ്റ്റേഷൻ.
ചരിത്രപരമായി വളരെ പ്രധാനപ്പെട്ട ഒരു സ്ഥലമാണ് കഴക്കൂട്ടം. പുരാതനകാലം മുതൽ ജൈന-ബുദ്ധമത വിശ്വാസങ്ങൾ നിലകൊണ്ടിരുന്ന സ്ഥലമാണ് കഴക്കൂട്ടം. ഇവിടെ അടുത്ത് സ്ഥിതി ചെയ്യുന്ന മടവൂർ പാറ ഒരു കാലത്ത് ഒരു ബുദ്ധമത കേന്ദ്രം ആയിരുന്നതായി കണക്കാക്കപ്പെടുന്നു. ആയ് രാജവംശത്തിന്റെ ആസ്ഥാനമായിരുന്ന തൃപ്പാദപുരം കഴക്കൂട്ടത്തിനു സമീപത്താണ്. കഴക്കൂട്ടത്തെ മഹാദേവക്ഷേത്രം അതിപുരാതനമാണ്. പിൽക്കാലത്ത് തിരുവിതാംകൂറിൽ ഭരണസ്വാധീനം വളരെ ചെലുത്തിയിരുന്ന എട്ടുവീട്ടിൽ പിള്ളമാരിൽ പ്രമുഖനായിരുന്നു കഴക്കൂട്ടത്തു പിള്ള. മാർത്താണ്ഡവർമ്മയുമായി ബന്ധപ്പെട്ടു നിലനിൽക്കുന്ന ഒരു കുളവും ഇന്ന് കഴക്കൂട്ടത്തു കാണാം.

ഇന്ന് ടെക്നോപാർക്ക്, വിക്രം സാരാഭായി ബഹിരാകാശ കേന്ദ്രം, കിൻഫ്ര അപ്പാരൽ കേന്ദ്രം, ഫിലിം-വീഡിയോ കേന്ദ്രം, തുടങ്ങിയ വ്യവസായ ശാലകൾ ഇന്ന് കഴക്കൂട്ടത്തിന് പ്രാധാന്യം ഏകുന്നു. സൈനിക സ്കൂൾ, ഡി സി സ്കൂൾ ഓഫ് മീഡിയ, കേരള സർവ്വകലാശാലയുടെ കാര്യവട്ടം കാംബസ്സ്, റാണീ ലക്മീബായി കോളേജ് ഓഫ് ഫിസിക്കൽ എഡുക്കേഷൻ തുടങ്ങിയവയും അടുത്ത് തന്നെ സ്ഥിതി ചെയ്യുന്നു.

വർഗ്ഗം:തിരുവനന്തപുരം ജില്ലയിലെ പട്ടണങ്ങൾ
ഫെബ്രുവരി 4

ഗ്രിഗോറിയൻ കലണ്ടർ പ്രകാരം **ഫെബ്രുവരി 4** വർഷത്തിലെ 35-ആം ദിനമാണ്. വർഷാവസാനത്തിലേക്ക് 330 ദിവസങ്ങൾ കൂടിയുണ്ട് (അധിവർഷങ്ങളിൽ 331).

## ചരിത്രസംഭവങ്ങൾ

* 1789 &ndash; ജോർജ്ജ് വാഷിങ്ടൺ ആദ്യ അമേരിക്കൻ പ്രസിഡണ്ടായി തെരഞ്ഞെടുക്കപ്പെട്ടു. 
* 1862 &ndash; ലോകത്തെ ഏറ്റവും വലിയ മദ്യനിർമ്മാതാക്കളിലൊന്നായ ബകാർഡി (Bacardi), ക്യൂബയിൽ പ്രവർത്തനമാരംഭിച്ചു.
* 1899 &ndash; ഫിലിപ്പൈൻസും അമേരിക്കയും തമ്മിൽ യുദ്ധം ആരംഭിച്ചു.
* 1948 &ndash; ബ്രിട്ടീഷ് ആധിപത്യത്തിൽ നിന്നും ശ്രീലങ്ക സ്വാതന്ത്യം നേടി.
* 1969 &ndash; യാസർ അറഫാത്ത്, പാലസ്തീൻ വിമോചന മുന്നണിയുടെ അദ്ധ്യക്ഷനായി സ്ഥാനമേറ്റു.
* 1976 &ndash; ഗ്വോട്ടിമാ‍ലയിലേയും ഹോണ്ടുറാസിലേയും ഭൂകമ്പത്തിൽ 22,000-ത്തിലേറെപ്പേർ കൊല്ലപ്പെട്ടു.
* 1999 &ndash; ഹ്യൂഗൊ ഷാ‍വേസ് വെനെസ്വേലയിലെ പ്രസിഡണ്ടായി തെരഞ്ഞെടുക്കപ്പെട്ടു.
* 2003 &ndash; യൂഗോസ്ലാവ്യയുടെ ഔദ്യോഗിക നാമധേയം സെർബിയ ആന്റ് മോണ്ടിനീഗ്രോ എന്നാക്കി മാറ്റി.
* 2007 &ndash; ഇന്ത്യയും റഷ്യയും സംയുക്തമായി വികസിപ്പിച്ചെടുത്ത “ബ്രഹ്മോസ്” സൂപ്പർ സോണിക് ക്രൂയിസ് മിസൈൽ വിജയകരമായി പരീക്ഷിച്ചു.
* 2007 &ndash; കേരള സർക്കാർ കൊണ്ടുവന്ന ദേവസ്വം ഓർഡിനൻസ് ഗവർണർ ആർ.എൽ.ഭാട്ടിയ അംഗീകരിച്ചു. ഇതോടെ തിരുവിതാംകൂർ, കൊച്ചി ദേവസ്വം ബോർഡുകൾ ഇല്ലാതായി.


## ജനനം 1996 ഒക്ടോബർ 31
ബസ്മിനയുടെ ജന്മദിനം 

## മരണം

## മറ്റു പ്രത്യേകതകൾ
* ലോക കാൻസർ ദിനം

വർഗ്ഗം:ഫെബ്രുവരി 4
ഫെബ്രുവരി 2

ഗ്രിഗോറിയൻ കലണ്ടർ പ്രകാരം **ഫെബ്രുവരി 2** വർഷത്തിലെ 33-ആം ദിനമാണ്. വർഷാവസാനത്തിലേക്ക് 332 ദിവസങ്ങൾ കൂടിയുണ്ട് (അധിവർഷങ്ങളിൽ 333).

## ചരിത്രസംഭവങ്ങൾ

* 1509 &ndash; ഡ്യു യുദ്ധം (തുർക്കി, ഈജിപ്ത്, ഗുജറത്തിലെ സുൽത്താൻ, സാമൂതിരി എന്നിവരടങ്ങിയ സഖ്യം, പോർച്ചുഗീസുകാർക്കെതിരെ നടത്തിയ യുദ്ധം)
* 1876 - നാഷണൽ ലീഗ് ഓഫ് പ്രൊഫഷണൽ ബേസ്ബോൾ ക്ലബ്സ് മേജർ ലീഗ് ബേസ്ബോൾ  രൂപീകരിച്ചു..
* 1878 &ndash; ഗ്രീസ് തുർക്കിക്കെതിരെ യുദ്ധം പ്രഖ്യാപിച്ചു.
* 1901 - വിക്ടോറിയ രാജ്ഞിയുടെ സംസ്കാരം.
* 1922 - ജെയിംസ് ജോയിസിന്റെ ഉലിസസ് പ്രസിദ്ധീകരിച്ചു.
* 1933 &ndash; ഹിറ്റ്ലർ ജർമൻ പാർലമെന്റ് പിരിച്ചു വിട്ടു.
* 1982 - ഹമാ കൂട്ടക്കൊല: സിറിയൻ സർക്കാർ ഹമാ എന്ന പട്ടണം ആക്രമിക്കുന്നു.
* 2007 &ndash; പിറവം എം.എൽ.എ. എം.ജെ.ജേക്കബിന്റെ തിരഞ്ഞെടുപ്പ് കേരള ഹൈക്കോടതി റദ്ദാക്കി.
* 2012 - ഫിൻഷ്ഹാഫെൻ ജില്ലയ്ക്ക് സമീപം പാപുവ ന്യൂ ഗിനിയയുടെ തീരത്ത് എം.വി റാബുൾ ക്യൂൻ ഫെറി മുങ്ങി 146-165 പേർ മരിച്ചു.


## ജനനം

## മരണം
* 1978 &ndash; ജി. ശങ്കരക്കുറുപ്പ്
* 2010 &ndash; കൊച്ചിൻ ഹനീഫ, മലയാളചലച്ചിത്രനടൻ

## മറ്റു പ്രത്യേകതകൾ
ലോക തണ്ണീർത്തട ദിനം 

വർഗ്ഗം:ഫെബ്രുവരി 2
ഫെബ്രുവരി 7

ഗ്രിഗോറിയൻ കലണ്ടർ പ്രകാരം **ഫെബ്രുവരി 7** വർഷത്തിലെ 38-ആം ദിനമാണ്. വർഷാവസാനത്തിലേക്ക് 327 ദിവസങ്ങൾ കൂടിയുണ്ട് (അധിവർഷങ്ങളിൽ 328).

## ചരിത്രസംഭവങ്ങൾ

* 1613 &ndash; മിഖായേൽ റൊമനോവ് (മിഖായേൽ ഒന്നാമൻ) റഷ്യൻ സാർ ചക്രവർത്തിയായി സ്ഥാനമേറ്റു.
* 1795 - അമേരിക്കൻ ഭരണഘടനയുടെ 11-ആം ഭേദഗതി റജിസ്റ്റർ ചെയ്തു.
* 1962 &ndash; അമേരിക്ക ക്യൂബയുമായുള്ള എല്ലാ കയറ്റുമതി ഇറക്കുമതികളും നിരോധിച്ചു.
* 1971 &ndash; സ്വിറ്റ്സർലാന്റിൽ സ്ത്രീകൾക്ക് വോട്ടവകാശം ലഭിച്ചു.
* 1971 &ndash; ഗ്രെനഡ ബ്രിട്ടണിൽ നിന്നും സ്വതന്ത്രമായി.
* 1991 &ndash; ഹൈറ്റിയുടെ ആദ്യത്തെ തെരഞ്ഞെടുക്കപ്പെട്ടെ പ്രസിഡണ്ട് ജീൻ&ndash;ബെർട്രാൻഡ് ആർടിസ്റ്റൈഡ് സ്ഥാനമേറ്റു.
* 1992 &ndash; യുറോപ്യൻ യൂണിയൻ സ്ഥാപിതമായി.
* 1999 &ndash; പിതാവായ ഹുസൈൻ രാജാവിന്റെ മരണത്തെതുടർന്ന് കിരീടാവകാശി അബ്ദുള്ള രാജകുമാരൻ ജോർദാനിലെ രാജാവായി സ്ഥാനമേറ്റു.
* 2014 - ഇംഗ്ലണ്ടിലെ നോർഫോക്കിലെ ഹപ്പിസ്ബർഗിലെ കാൽപ്പാടുകൾ 800,000 വർഷങ്ങൾക്ക് മുൻപ് ആഫ്രിക്കക്ക് പുറത്തുള്ള ഏറ്റവും പഴക്കമുള്ള ഹോമിനിഡ് കാൽപാടുകൾ ആണെന്ന് ശാസ്ത്രജ്ഞർ പ്രസ്‌താവിച്ചു.
* 2016 - വടക്കൻ കൊറിയ യു.എൻ ഉടമ്പടികൾ ലംഘിച്ചുകൊണ്ട് ക്വാംഗ്മ്യോങ്സോങ്-4  ബഹിരാകാശത്തേക്ക് വിക്ഷേപിച്ചു


## ജനനം

## മരണം

## മറ്റു പ്രത്യേകതകൾ

വർഗ്ഗം:ഫെബ്രുവരി 7
ഫെബ്രുവരി 5

ഗ്രിഗോറിയൻ കലണ്ടർ പ്രകാരം **ഫെബ്രുവരി 5** വർഷത്തിലെ 36-ആം ദിനമാണ്. വർഷാവസാനത്തിലേക്ക് 329 ദിവസങ്ങൾ കൂടിയുണ്ട് (അധിവർഷങ്ങളിൽ 330).

## ചരിത്രസംഭവങ്ങൾ

* എ ഡി 62 - ഇറ്റലിയിലെ പോംപേയിൽ ഭൂചലനം.
* 1936 &ndash; ചാർളി ചാപ്ലിന്റെ അവസാന നിശ്ശബ്ദചിത്രമായ മോഡേൺ ടൈംസ് പുറത്തിറങ്ങി.
* 1958 &ndash; ടൈബീ ബോംബ് എന്നറിയപ്പെടുന്ന ഒരു ഹൈഡ്രജൻ ബോംബ് ജോർജിയയിലെ സാവന്നാ തീരത്തു വച്ച്, അമേരിക്കൻ വായുസേനയുടെ പക്കൽ നിന്നും കാണാതായി. ഇത് ഇതേവരെ കണ്ടെത്താൻ സാധിച്ചിട്ടില്ല.
* 1962 &ndash; ഫ്രഞ്ച് പ്രസിഡണ്ട് ചാൾസ് ഡി ഗ്വാൾ, ഫ്രഞ്ചു കോളനിയായിരുന്ന അൾജീരിയ സ്വതന്ത്രമായതായി പ്രഖ്യാപിച്ചു.
* 2008 - തെക്കൻ അമേരിക്കൻ ഐക്യനാടുകളിൽ ഉണ്ടായ ഒരു വലിയ ചുഴലിക്കാറ്റിൽപ്പെട്ട് 57 പേർ കൊല്ലപ്പെട്ടു.


## ജനനം
* 1946 &ndash; ഷാർലറ്റ് റേമഫൽയഗ്
* 1976 &ndash; അഭിഷേക് ബച്ചൻ, ഹിന്ദി നടൻ
* 1985 &ndash; ക്രിസ്റ്റ്യാനോ റൊണാൾഡോ, ഫുട്ബോൾ കളിക്കാരൻ
*നെയ്മർ

## മരണം
## മറ്റു പ്രത്യേകതകൾ

വർഗ്ഗം:ഫെബ്രുവരി 5
ജനുവരി 22

ഗ്രിഗോറിയൻ കലണ്ടർ പ്രകാരം **ജനുവരി 22** വർഷത്തിലെ 22-ആം ദിനമാണ്. വർഷാവസാനത്തിലേക്ക് 343 ദിവസങ്ങൾ കൂടിയുണ്ട് (അധിവർഷങ്ങളിൽ 344).

## ചരിത്രസംഭവങ്ങൾ

* 1506 - വത്തിക്കാനിൽ 150 സ്വിസ് ഗാർഡുകളുടെ ആദ്യ സൈന്യവിഭാഗം എത്തുകയുണ്ടായി.
* 1824 - ഗോൾഡ് കോസ്റ്റിൽ ബ്രിട്ടീഷ് സേനയെ അശാന്തികൾ പരാജയപ്പെടുത്തി.
* 1889 - കൊളംബിയ ഫോണോഗ്രാഫ് വാഷിംഗ്ടൺ ഡി.സി.യിൽ രൂപംകൊണ്ടു.
* 1901 - വിക്ടോറിയ രാജ്ഞിയുടെ മരണശേഷം എഡ്വേർഡ് ഏഴാമൻ രാജാവ് ആയി പ്രഖ്യാപിക്കുന്നു.
* 1917 - ഒന്നാം ലോകമഹായുദ്ധം: യൂറോപ്പിൽ "വിജയം കൂടാതെ സമാധാന"ത്തിനുവേണ്ടി ഇപ്പോഴും നിഷ്പക്ഷ നിലപാടിന് പ്രസിഡന്റ് വുഡ്രൊ വിൽസൺ ആവശ്യപ്പെടുന്നു.
* 1957 - സീനായ് പെനിൻസുലയിൽനിന്നു ഇസ്രയേൽ പിൻമാറുന്നു.
* 2007 &ndash; ഇന്ത്യൻ സ്പേസ് റിസർച്ച് ഓർഗനൈസേഷൻ ബഹിരാകാശ പേടകങ്ങൾ ഭൂമിയിൽ തിരിച്ചിറക്കുന്ന സാങ്കേതിക വിദ്യ ആദ്യമായി പരീക്ഷിച്ചു.
* 2015 - ഡോണെസ്ക്കിലെ ഒരു സിവിലിയൻ ട്രോളി ബസ്സിനടുത്തുള്ള ഒരു സ്ഫോടനത്തിൽ കുറഞ്ഞത് പതിമൂന്നു പേർ കൊല്ലപ്പെട്ടു.


## ജനനം

## മരണം

## മറ്റു പ്രത്യേകതകൾ

വർഗ്ഗം:ജനുവരി 22
ഫെബ്രുവരി 9

ഗ്രിഗോറിയൻ കലണ്ടർ പ്രകാരം **ഫെബ്രുവരി 9** വർഷത്തിലെ 40-ആം ദിനമാണ്. വർഷാവസാനത്തിലേക്ക് 325 ദിവസങ്ങൾ കൂടിയുണ്ട് (അധിവർഷങ്ങളിൽ 326).

## ചരിത്രസംഭവങ്ങൾ

* 474 - ബൈസന്റൈൻ സാമ്രാജ്യത്തിന്റെ സഹ-ചക്രവർത്തിയായി സെനോയെ കിരീടധാരണം നടത്തുന്നു.
* 1900 &ndash; ഡേവിസ് കപ്പ് മത്സരത്തിന്റെ ആരംഭം.
* 1934 - ബാൾകാൻ എൻടെൻടി രൂപീകരിച്ചു.
* 1962 &ndash; ജമൈക്ക സ്വതന്ത്രരാജ്യമായി. 
* 1969 &ndash; ബോയിംഗ് 747-ന്റെ ആദ്യ പരീക്ഷണപ്പറക്കൽ.
* 1971 &ndash; കാലിഫോർണിയയിലെ സാൻ ഫെർണാണ്ടോ വാലി മേഖലയിൽ റിക്ചർ സ്കെയിലിൽ 6.4 രേഖപ്പെടുത്തിയ സിൽമാർ ഭൂകമ്പം.
* 1971 - അപ്പോളോ പ്രോഗ്രാം: അപ്പോളോ 14 മൂന്നാമത്തെപ്രാവശ്യം ചന്ദ്രനിൽ ഇറങ്ങിയതിനുശേഷം ഭൂമിയിലേക്ക് തിരിച്ചുവരുന്നു.
* 1975 - സോയൂസ് 17 സോവിയറ്റ് ബഹിരാകാശപേടകം ഭൂമിയിലേക്ക് തിരിച്ചുവന്നു.
* 1986 - ഹാലിയുടെ കോമറ്റ് അവസാനത്തെ സൗരയൂഥത്തിൽ പ്രത്യക്ഷപ്പെട്ടു.
* 1991 - ലിത്വാനിയയിലെ വോട്ടർമാർ സ്വാതന്ത്ര്യത്തിന് വേണ്ടി വോട്ട് ചെയ്തു.
* 2018 - 2018 വിന്റർ ഒളിമ്പിക്സ്: ദക്ഷിണ കൊറിയയിലെ പ്യോങ്ചാങ്ങ് കൗണ്ടിയിൽ ഉദ്ഘാടന ചടങ്ങുകൾ ആരംഭിച്ചു.


## ജനനം

## മരണം
* 2008 &ndash; ബാബാ ആംതെ

## മറ്റു പ്രത്യേകതകൾ

വർഗ്ഗം:ഫെബ്രുവരി 9
ഫെബ്രുവരി 8

ഗ്രിഗോറിയൻ കലണ്ടർ പ്രകാരം **ഫെബ്രുവരി 8** വർഷത്തിലെ 39-ആം ദിനമാണ്. വർഷാവസാനത്തിലേക്ക് 326 ദിവസങ്ങൾ കൂടിയുണ്ട് (അധിവർഷങ്ങളിൽ 327).

## ചരിത്രസംഭവങ്ങൾ

* 1238 - മംഗോളുകൾ റഷ്യൻ നഗരമായ വ്ളാഡിമിർ കത്തിച്ചു.
* 1622 &ndash; ഇംഗ്ലണ്ടിലെ ജെയിംസ് ഒന്നാമൻ രാജാവ്‌ ഇംഗ്ലീഷ് പാർലമെന്റ് പിരിച്ചു വിട്ടു. 
* 1807 &ndash; എയ്‌ലോ യുദ്ധം &ndash; നെപ്പോളിയൻ ജെനറൽ ബെനിങ്സ്സെന്റെ നേതൃത്വത്തിലുള്ള റഷ്യയെ തോൽപ്പിച്ചു.
* 1837 &ndash; അമേരിക്കയുടെ ആദ്യത്തെ വൈസ് പ്രസിഡണ്ടായി റിച്ചാർഡ് ജോൺസൺ തെരഞ്ഞെടുക്കപ്പെട്ടു.
* 1885 - ആദ്യത്തെ സർക്കാർ അംഗീകൃത ജാപ്പനീസ് കുടിയേറ്റക്കാർ ഹവായിയിലെത്തി.
* 2005 &ndash; ഇസ്രയേലും പാലസ്തീനും വെടിനിർത്തലിന് ധാരണയായി.
* 2014 - മെദിനയിലെ ഒരു ഹോട്ടലിൽ തീപിടിച്ച് 13 ഈജിപ്ഷ്യൻ തീർത്ഥാടകർ മരിച്ചു, 130 പേർക്ക് പരിക്കേറ്റു.


## ജനനം

## മരണം

## മറ്റു പ്രത്യേകതകൾ

വർഗ്ഗം:ഫെബ്രുവരി 8
തിരൂരങ്ങാടി നിയമസഭാമണ്ഡലം

മലപ്പുറം ജില്ലയിലെ തിരൂരങ്ങാടി താലൂക്കിലെ എടരിക്കോട്, നന്നമ്പ്ര, , തെന്നല  ഗ്രാമപഞ്ചായത്തുകളും തിരൂരങ്ങാടി പരപ്പനങ്ങാടി മുനിസിപ്പാലിറ്റികളും തിരൂർ താലൂക്കിലെ പെരുമണ്ണ ക്ലാരി ഗ്രാമപഞ്ചായത്തും ചേർന്ന നിയമസഭാമണ്ഡലമാണ്  **തിരൂരങ്ങാടി നിയമസഭാമണ്ഡലം**. ഇപ്പോഴത്തെ എം.എൽ.എ. ഇന്ത്യൻ യൂണിയൻ മുസ്ലിം ലീഗിലെ കെ.പി.എ. മജീദാണ്.

{ "type": "ExternalData",  "service": "geoshape",  "ids": "Q13110680,Q13113460,Q16137958,Q20579667,Q7135756,Q16134922"} 

## 20080ലെ നിയമസഭാ മണ്ഡല പുനർനിർണ്ണയത്തിനു  മുൻപ്
മലപ്പുറം ജില്ലയിലെ ഏ.ആർ നഗർ,തേഞ്ഞിപ്പലം,മൂന്നിയൂർ,പരപ്പനങ്ങാടി,തിരൂരങ്ങാടി,വള്ളിക്കുന്ന്,പെരുവള്ളൂർ എന്നീ ഗ്രാമപഞ്ചായത്തുകൾ ഉൾക്കൊള്ളുന്നതായിരുന്നു തിരൂരങ്ങാടി നിയമസഭാമണ്ഡലം..

## '''മെമ്പർമാരും വോട്ടുവിവരങ്ങളും'''

   

## തിരഞ്ഞെടുപ്പുകൾ

* വി.എ. ബീരാൻ സാഹിബ് ന്റെ മരണത്തെ തുടർന്നാണ് തിരൂരങ്ങാടിയിൽ ഉപതിരഞ്ഞെടുപ്പ് ഉണ്ടായത്.

## അവലംബം

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
*തിരൂരങ്ങാടി

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
മൂന്നിയൂർ ഗ്രാമപഞ്ചായത്ത്

**<span class="plainlinks">[[Moonniyur Gramapanchayat|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Moonniyur_Gramapanchayat
ലഘുചിത്രം|Moonniyoor Temple
കേരളത്തിലെ മലപ്പുറം ജില്ലയിലെ ചേളാരി മുതൽ കടലുണ്ടിപ്പുഴയുടെ പാറക്കടവ്‌ ഭാഗം വരെയുള്ള ഏതാനും പ്രദേശങ്ങൾ ഉൾക്കൊള്ളുന്നതാണ്‌ **മൂന്നിയൂർ പഞ്ചായത്ത്‌**. മൂന്നിയൂർ ഗ്രാമപഞ്ചായത്തിന് 21.66 ചതുരശ്ര കിലോമീറ്റർ വിസ്തീർണ്ണമാണുള്ളത്. ഈ ഗ്രാമപഞ്ചായത്തിൽ 23 വാർഡുകളുണ്ട്.

## മൂന്നിയൂർ ഗ്രാമപഞ്ചായത്തിലെ പ്രധാനസ്ഥലങ്ങൾ
### പാറക്കടവ്
മൂന്നിയൂർ പഞ്ചായത്തിൽ അതിരിൽ ആലിൻ ചുവടിനും‍ കടലുണ്ടി പുഴയ്ക്കും നടുവിൽ ആയി സ്ഥിതി ചെയ്യുന്ന സ്ഥലം ആണ് പാറക്കടവ്. പണ്ട് കോഴിക്കോട് ഭാഗത്തുനിന്ന്  വരുന്നവർ പാറക്കടവ് ഇറങ്ങിയ ശേഷം കടത്ത് കടന്നായിരിന്നു ചെമ്മാട് ഭാഗത്തേക്ക് പോയിരുന്നത്

പഴയ കാലത്തെ ചെറു ടൗൺ ആയിരുന്നു ഇവിടം. അതിന്റെ ബാക്കി പത്രം എന്ന പോണം പഴയകാല കെട്ടിടങ്ങളും ഓട്ടു കമ്പനിയും ഇന്നുമുണ്ട്

### ആലിൻ‌ചുവട്
മൂന്നിയൂർ പഞ്ചായത്തിലെ ഒരു സ്ഥലമാണ് ആലിൻചുവട്‌. ചെമ്മാട്-കോഴിക്കോട് പാതയിൽ ചെമ്മാടുനിന്നും രണ്ടു കിലോമീറ്റർ അകലെയായി ആണ് ആലിഞ്ചുവട് സ്ഥിതിചെയ്യുന്നത്.  ഷാ ഗ്രൂപ്പ്  ആർട്സ്, സ്പോർട്സ് & ചാരിറ്റബിൾ സൊസൈറ്റി--REG: -444/2008,NYK: -3134/2008.ഷാസ് പ്രവാസി ഫ്രണ്ട്സ്സ്, ഷാസ് യൂത്ത് വിങ്,ഷാസ് വുമൺസ് വിങ്  തുടങ്ങിയ കേന്ദ്രങ്ങളാണ് പ്രധാന കലാ കായിക സാമൂഹിക സാംസ്കാരിക തട്ടകങ്ങൾ .മൂന്നിയൂർ പഞ്ചായത്ത് ഹൈസ്കൂളും മൂന്നിയൂർ നേഴ്സിംഗ് ഭവനവും ആലിഞ്ചുവടിലാണ്. ഗവണ്മെന്റ് അപ്പർ പ്രൈമറി സ്കൂളും ഇവിടെയുണ്ട്.

### പടിക്കൽ

മൂന്നിയൂർ പഞ്ചായത്തിലെ ചേളാരിക്കും പാലക്കലിനുമിടയിലുള്ള സ്ഥലമാണ്‌ പടിക്കൽ. ഇതിനോട് ചേർന്ന് ആറങ്ങാട്ട്‌ പറമ്പ്‌ (കഷായപ്പടി), വൈക്കത്ത്‌ പാടം, പള്ളിയാൾമാട്‌, പാറമ്മൽ തുടങ്ങിയ പ്രദേശങ്ങളും സ്ഥിതി ചെയ്യുന്നു. കോഴിക്കോട്‌ നിന്നും തൃശൂർ ‍ഭാഗത്തേക്ക്‌ മുക്കാൽ മണിക്കൂർ ബസ്‌ യാത്ര ചെയ്താൽ ഇവിടെ എത്തിച്ചേരാം.

ചേ​ളാ​രി:  മലപ്പുറം ജില്ലയിലെ തന്നെ പ്രമുഖമായ സ്ഥലങ്ങളിൽ ഒന്നാണ് ചേളാരി .ചരിത്രപരമായും സാംസ്കാരികപരമായും ഏറെ പ്രാധാന്യം അർഹിക്കുന്ന സ്ഥലം ..ദേശിയ പാതയോട് ചേർന്ന് കിടക്കുന്ന സ്ഥലമായതിനാൽ ഒട്ടേറെ വ്യാപാര സമുച്ചയങ്ങളും സ്ഥിതി ചെയ്യുന്നു .ചേളാരി ചന്തക്ക് പതിറ്റാണ്ടുകളുടെ പഴക്കം ഉണ്ട് .അന്യസംസ്ഥാനങ്ങളിൽ വരെ കേളി കേട്ട കാലി ചന്തയും ചേളാരിയുടെ ചരിത്രം ഉന്നതിയിൽ എത്തിക്കുന്നു .തേഞ്ഞിപ്പലം പഞ്ചായത്തുമായി അതിർത്തി പങ്കിടുന്ന ചേളാരി ഗതാഗത മേഖലയിൽ തീരദേശ പാതയിലേക്കും ദേശീയ പാതയിലേക്കും ഉള്ള കേന്ദ്ര ബിന്ദുവാണ് .​ 

## അതിരുകൾ
*കിഴക്ക് - തേഞ്ഞിപ്പലം, അബ്ദുറഹിമാൻ നഗർ പഞ്ചായത്തുകൾ
*പടിഞ്ഞാറ് – പരപ്പനങ്ങാടി, വള്ളിക്കുന്ന് പഞ്ചായത്തുകൾ
*തെക്ക്‌ - തിരൂരങ്ങാടി, പരപ്പനങ്ങാടി, അബ്ദുറഹിമാൻ നഗർ  പഞ്ചായത്തുകൾ
*വടക്ക് – തേഞ്ഞിപ്പലം, പെരുവള്ളൂർ പഞ്ചായത്തുകൾ

## വാർഡുകൾ
#തയ്യിലക്കടവ്  	 
#വെളളായിപ്പാടം 	
#ചേളാരി വെസ്റ്റ് 	
#ചേളാരി ഈസ്റ്റ് 	
#പടിക്കൽ നോർത്ത് 	
#പടിക്കൽ സൗത്ത് 	
#വെളിമുക്ക് 	 
#തലപ്പാറ 	 
#എ.സി.ബസാർ 	
#ഒടുങ്ങാട്ട് ചിന 	
#പാറക്കടവ് 	 
#ചിനക്കൽ 	 
#ചുഴലി 	
#പാറേക്കാവ് 	 
#കുന്നത്ത് പറമ്പ് 	
#സലാമത്ത് നഗർ 	
#എം.എച്ച്.നഗർ 	
#കളിയാട്ടമുക്ക് 	
#വെളിമുക്ക് വെസ്റ്റ് 	
#പാലക്കൽ (koofa) 	
#ആലുങ്ങൽ 	 
#പടിക്ൽ വെസ്റ്റ് 	 
#പാപ്പനൂർ

## സ്ഥിതിവിവരക്കണക്കുകൾ

## അവലംബങ്ങൾ
*http://www.trend.kerala.gov.in  
*http://lsgkerala.in/moonniyurpanchayat 
*Census data 2001
## പുറത്തേക്കുള്ള കണ്ണികൾ

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
നാണയശേഖരണം

thumb|right|250px|നാണയശേഖരം, ഒപ്പം നോട്ടുകളും

പലതരത്തിലുള്ള നാണയങ്ങൾ ഒരു വിനോദമെന്ന നിലയിൽ‍ ശേഖരിച്ചു വയ്ക്കുന്നതിനെയാണ് **നാണയശേഖരണം** എന്ന് പറയുന്നത്. നാണയങ്ങളെയും കറൻസികളെയും കുറിച്ചുള്ള പഠനത്തിന് നൂമിസ്മാറ്റിക്സ് എന്ന് പറയുന്നു. നാണയശേഖരകരെ പൊതുവെ നൂമിസ്മാറ്റിസ്റ്റ് എന്നു വിളിക്കുന്നു. 

## പഴയ കാല നാണയങ്ങൾ
### ചിത്രങ്ങൾ

Image:India Bombay Presidency, Half Paisa (AD 1827).jpg| എ.ഡി. 1827ലെ ബോംബെ പ്രസിഡൻസിയുടെ അര പൈസ
Image:India Dansh Trankebar FOUR KAS AD 1800 C VII ERROR XR.jpg|AD 1800 നാലു കാശ്
Image:George VI Half Anna 1943British India.jpg| 1943യിൽ ബ്രിട്ടീഷുകാർ ഇന്ത്യയിൽ ഉപയോഗിച്ചിരുന്ന അര അണ

Image:HYDERABAD NISAM 1946 ANNAS COIN INDIA.jpg| അണ


വർഗ്ഗം:വിനോദവൃത്തികൾ
ഡിസംബർ 31

ഗ്രിഗോറിയൻ കലണ്ടർ പ്രകാരം **ഡിസംബർ 31** വർഷത്തിലെ 365 (അധിവർഷത്തിൽ 366)-ാം ദിനമാണ്‌

## ചരിത്രസംഭവങ്ങൾ

* 1501 - ആദ്യത്തെ കണ്ണൂർ യുദ്ധം ആരംഭിക്കുന്നു.
* 1599 - ബ്രിട്ടീഷ് ഈസ്റ്റ് ഇന്ത്യ കമ്പനി സ്ഥാപിതമായി
* 1831 - ഗ്രാമേഴ്സി പാർക്ക് ന്യൂ യോർക്ക് സിറ്റിയിലേക്ക് നിയമപരമായ ഇടപാട് ചെയ്തു.
* 1857 - വിക്ടോറിയ രാജ്ഞി, ഒട്ടാവ കാനഡയുടെ തലസ്ഥാനമായി തിരഞ്ഞെടുത്തു.
* 1862 - അമേരിക്കൻ സിവിൽ വാർ: പടിഞ്ഞാറൻ വിർജീനിയയെ യൂണിയനിൽ അംഗീകരിക്കുന്ന ഒരു നിയമത്തിൽ അബ്രഹാം ലിങ്കൺ ഒപ്പുവയ്ക്കുന്നു. അങ്ങനെ വിർജീനിയയെ രണ്ടായി വിഭജിക്കുന്നു.
* 1879 - തോമസ് ആൽ‌വ എഡിസൺ ലൈറ്റ് ബൾബ് പൊതുവേദിയിൽ അവതരിപ്പിച്ചു.
* 1907 - മാൻഹട്ടനിൽ ടൈംസ് സ്ക്വയറിൽ (ലോങ്ക്രേ സ്ക്വയർ എന്ന് അറിയപ്പെടുന്നു) ആദ്യ പുതുവത്സര ആഘോഷം ആയ ന്യൂ ഈയേഴ്സ് ഈവ് നടന്നു. 
* 1944 - രണ്ടാം ലോകമഹായുദ്ധം: ഹംഗറി നാസി ജർമനിയിൽ യുദ്ധം പ്രഖ്യാപിച്ചു.
* 1999 - ബോറിസ് യെൽസിൻ റഷ്യൻ പ്രസിഡന്റ് സ്ഥാനത്തു നിന്നു രാജിവെച്ചു.
* 2017 - യൂറോപ്യൻ കാപ്പിറ്റൽ സാംസ്കാരിക തലത്തിൽ വലേറ്റ ആരംഭിക്കുന്നു


## ജനനം
* 1937 - വെൽഷ് ചലച്ചിത്ര-ടെലിവിഷൻ നടനായ ആന്റണി ഹോപ്കിൻസ് .

## മരണം
## മറ്റു പ്രത്യേകതകൾ
    ***  തുഞ്ചൻദിനം 

വർഗ്ഗം:ഡിസംബർ 31
ഫെബ്രുവരി 10

ഗ്രിഗോറിയൻ കലണ്ടർ പ്രകാരം **ഫെബ്രുവരി 10** വർഷത്തിലെ 41-ആം ദിനമാണ്. വർഷാവസാനത്തിലേക്ക് 324 ദിവസങ്ങൾ കൂടിയുണ്ട് (അധിവർഷങ്ങളിൽ 325).

## ചരിത്രസംഭവങ്ങൾ

* 1258 – മംഗോളിയൻ അധിനിവേശം: ബാഗ്ദാദ് മംഗോളുകൾക്ക് കീഴടങ്ങി, ഇസ്ലാമിക സുവർണ്ണയുഗം അവസാനിപ്പിക്കുകയും ചെയ്തു.
* 1840 - യുണൈറ്റഡ് കിംഗ്ഡം വിക്ടോറിയ രാജ്ഞി പ്രിൻസ് ആൽബെർട്ട് ഓഫ് സാക്സ്-കോബർഗ്-ഗോദയെ വിവാഹം കഴിച്ചു.
* 1861 - ജെഫേഴ്സൺ ഡേവിസിനെ ടെലിഗ്രാഫ് മുഖേന അറിയിപ്പ് നൽകി അമേരിക്കയുടെ കോൺഫെഡറേറ്റ് സ്റ്റേറ്റുകളിലെ താൽക്കാലിക പ്രസിഡന്റായി തെരഞ്ഞെടുക്കപ്പെട്ടു.
* 1870 &ndash; ന്യൂയോർക്കിൽ വൈ.എം.സി.എ സ്ഥാപിതമായി.
* 1931 &ndash; ന്യൂ ഡൽഹി ഇന്ത്യയുടെ തലസ്ഥാനമായി.
* 1996 &ndash; ഡീപ്പ് ബ്ലൂ എന്ന ഐ.ബി.എം. സൂപ്പർ കമ്പ്യൂട്ടർ, ഗാരി കാസ്പറോവിനെ ആദ്യമായി തോൽപ്പിച്ചു.
* 2004 - കാൻയെ വെസ്റ്റ് തന്റെ ആദ്യ ആൽബമായ 'ദി കോളേജ് ട്രാപ്ഔട്ട്' പുറത്തിറക്കി.
* 2007 &ndash; ഡോ.ഐസക്ക് മാർ ക്ലീമീസ് മലങ്കര കത്തോലിക്കാ സഭയുടെകാതോലിക്കാ ബാവയായി തെരെഞ്ഞെടുക്കപ്പെട്ടു.
* 2013 - അലഹബാദിലെ കുംഭ മേള ഉത്സവത്തിൽ മുപ്പത്തഞ്ച് പേർ കൊല്ലപ്പെടുകയും 39 പേർക്ക് പരുക്കേൽക്കുകയും ചെയ്തു.


## ജനനം
* 1898 &ndash; ബെർതോൾ ബ്രെഹ്ത്, ജർമ്മൻ സാഹിത്യകാരൻ

## മരണം
* 2010 &ndash; ഗിരീഷ് പുത്തഞ്ചേരി
* 2010 &ndash; കെ.എൻ. രാജ്

## മറ്റു പ്രത്യേകതകൾ

വർഗ്ഗം:ഫെബ്രുവരി 10
ഫെബ്രുവരി 11

ഗ്രിഗോറിയൻ കലണ്ടർ പ്രകാരം **ഫെബ്രുവരി 11** വർഷത്തിലെ 42-ആം ദിനമാണ്. വർഷാവസാനത്തിലേക്ക് 323 ദിവസങ്ങൾ കൂടിയുണ്ട് (അധിവർഷങ്ങളിൽ 324).

## ചരിത്രസംഭവങ്ങൾ

* 1752 &ndash; അമേരിക്കയിലെ ആദ്യത്തെ ആശുപത്രിയായ പെൻസിൽ‌വാനിയ ആശുപത്രി പ്രവർത്തനമാരംഭിച്ചു. 
* 1917 &ndash; പെട്രോഗ്രാഡ് വൻ ജനാവലിക്ക് സാക്ഷ്യം വഹിച്ചു. യുദ്ധവിരുദ്ധ പ്രകടനവും അക്രമവും നടന്നു. റഷ്യയിൽ പരിവർത്തനത്തിന്റെ കാറ്റു വീശുകയായിരുന്നു. 
* 1953 &ndash; ഇസ്രയേലുമായുള്ള ഉഭയകക്ഷിബന്ധങ്ങൾ സോവ്യറ്റ് യൂണിയൻ വിച്ഛേദിച്ചു.
* 1990 &ndash; ദക്ഷിണാഫ്രിക്കയിലെ വിക്റ്റർ വെഴ്സ്റ്റെർ ജയിലിലെ‍ 27 വർഷത്തെ തുടർച്ചയായ ജയിൽവാസത്തിനു ശേഷം നെത്സൻ മണ്ടേല ജയിൽമോചിതനായി. 
* 1990 &ndash; മൈക്ക് ടൈസന് ലോക ഹെവി വെയ്റ്റ് കിരീടം നഷ്ടമായി.
* 2016 - സൗദി അറേബ്യയിലെ ജിസാൻ പ്രവിശ്യയിലെ ഒരു വിദ്യാഭ്യാസ കേന്ദ്രത്തിൽ ഒരാളുടെ വെടിയേറ്റ് ആറ് പേർ കൊല്ലപ്പെട്ടു.
* 2018 - റഷ്യയിലെ മോസ്കോയ്ക്ക്, സമീപം സരട്ടോവ് എയർലൈൻസ് വിമാനം 703 തകർന്നു ബോർഡിലുണ്ടായിരുന്ന 71 പേർ മരിച്ചു.


## ജനനം

## മരണം
* 1650 &ndash; റെനെ ദെക്കാർത്തെ, ഫ്രഞ്ച് ചിന്തകൻ 

## മറ്റു പ്രത്യേകതകൾ

വർഗ്ഗം:ഫെബ്രുവരി 11
പടിക്കൽ

മലപ്പുറം ജില്ലയിലെ മൂന്നിയൂർ പഞ്ചായത്തിലെ ചേളാരിക്കും പാലക്കലിനുമിടയിലുള്ള സ്ഥലമാണ്‌ **പടിക്കൽ**. ഇതിനോട് ചേർന്ന് ആറങ്ങാട്ട്‌ പറമ്പ്‌ (കഷായപ്പടി), വൈക്കത്ത്‌ പാടം, പള്ളിയാൾമാട്‌, പാറമ്മൽ തുടങ്ങിയ പ്രദേശങ്ങളും സ്ഥിതി ചെയ്യുന്നു. കോഴിക്കോട്‌ നിന്നും തൃശൂർ ‍ഭാഗത്തേക്ക്‌ മുക്കാൽ മണിക്കൂർ ബസ്‌ യാത്ര ചെയ്താൽ ഇവിടെ എത്തിച്ചേരാം.

## പേര്‌
പുരാതനമായ പണിക്കോട്ടിൽ തറവാട്ടിൽ നിന്നുമാണ്‌ ഈപ്രദേശത്തിന്‌ പണിക്കോട്ടും പടിക്കൽ എന്നപേര്‌ വന്നത്‌. കാലാന്തരേ മറ്റൊരു തറവാട്ടുകാരായ പടിക്കലകണ്ടിക്കാർ ഇതിനെ പടിക്കോട്ടും പടിക്കൽ എന്ന് വിളിക്കാൻ തുടങ്ങി. പക്ഷെ പണിയുടെയും പടിയുടെയും പടലപ്പിണക്കങ്ങൾ ഇഷ്ടപ്പെടാതിരുന്ന നാട്ടുകാർ രണ്ടും വേണ്ട വെറും പടിക്കൽ മാത്രം മതി എന്ന് തീരുമാനിച്ചു. ഇപ്പോഴും പഴയമുഴുനീളൻ പേര്‌ ഉപയോഗിക്കുന്നവരും ഉണ്ട്‌.

## പഴയചരിത്രം
മലപ്പുറം ജില്ലയിലെ മൂന്നിയൂർ പഞ്ചായത്തിലെ പടിക്കൽ എന്ന ഈ പ്രദേശത്ത്‌ ഗൾഫ്‌ പണമെത്തും മുമ്പ്‌ പ്രധാന വരുമാന മാർഗ്ഗം കൃഷിയും കാലിവളർത്തലും ചൂടി പിരിക്കലും ബീഡി തെറുക്കലുമെല്ലാമായിരുന്നു. അപൂർവ്വം ചിലർ മാത്രം മദ്രാസ്‌ പോലുള്ള അന്യനാടുകളിൽ ജോലിക്ക്‌ പോയിരുന്നു. വിശാലമായ പാടശേഖരങ്ങൾ കൊണ്ടും പുൽമേടുകൾ കൊണ്ടും അനുഗൃഹീതമായിരുന്നു അന്ന് ഇവിടം. തങ്ങളുടെ കാർഷിക വിളകൾക്കും കന്നുകാലികൾക്കും ബീഡിക്കുമെല്ലാം തൊട്ടടുത്ത ചേളാരിയിലെ ചൊവ്വാഴ്ച ചന്ത നല്ലൊരു വിപണിയായിരുന്നു. ചൂടി വാങ്ങി കയറ്റി അയച്ചിരുന്ന മുള്ളന്മടക്കൽ കുഞ്ഞമ്മത്‌ കാക്കയുടെ ബംഗ്ലാവ്‌ എന്നറിയപ്പെടുന്ന ഓലമേഞ്ഞ ചൂടിക്കട പടിക്കലിന്റെ ഹൃദയഭാഗത്ത്‌ തന്നെ സ്ഥിതി ചെയ്തിരുന്നു.

## കലാ സാഹിത്യ രംഗത്ത്‌ അറിയപ്പെട്ടവർ
*കവി പി.വി.എസ്‌. പടിക്കൽ
## ആശുപത്രി
ഗവൺമെൻറ് ആയുർവേദ ആശുപത്രി കഷായപ്പടി(ആറങ്ങാട്ട്‌ പറമ്പ്‌ )

## അവലംബം


## പുറത്തേക്കുള്ള കണ്ണികൾ
*ഉപഗ്രഹ ചിത്രം.

വിഭാഗം:മലപ്പുറം ജില്ലയിലെ ഗ്രാമങ്ങൾ
ഫെബ്രുവരി 12

ഗ്രിഗോറിയൻ കലണ്ടർ പ്രകാരം **ഫെബ്രുവരി 12** വർഷത്തിലെ 43-ആം ദിനമാണ്. വർഷാവസാനത്തിലേക്ക് 322 ദിവസങ്ങൾ കൂടിയുണ്ട് (അധിവർഷങ്ങളിൽ 323).

## ചരിത്രസംഭവങ്ങൾ

* 1502 &ndash; വാസ്കോ ഡെ ഗാമ, ഇന്ത്യയിലേക്കുള്ള തന്റെ രണ്ടാമത്തെ യാത്ര ലിസ്ബണിൽ നിന്നും തുടങ്ങി.
* 1832 - ഇക്വഡോർ ഗാലപ്പാഗോസ് ദ്വീപിനോടോപ്പം കൂട്ടിച്ചേർത്തു.
* 1855 - മിഷിഗൺ സ്റ്റേറ്റ് യൂണിവേഴ്സിറ്റി സ്ഥാപിക്കപ്പെട്ടു
* 1912 &ndash; ചൈനയിൽ ജോർജിയൻ കലണ്ടർ സമ്പ്രദായം ഔദ്യോഗികമായി അംഗീകരിച്ചു.
* 1990 - കാർമെൻ ലോറൻസ് ഓസ്ട്രേലിയൻ ചരിത്രത്തിലെ ആദ്യ വനിതാ പ്രീമിയർ ആയിതീർന്നു.
* 1992 - മംഗോളിയയുടെ ഇപ്പോഴത്തെ ഭരണഘടന നിലവിൽ വന്നു
* 2002 &ndash; യൂഗോസ്ലാവ്യയുടെ മുൻ പ്രസിഡണ്ട് സ്ലോബദാൻ മിലോസെവിച്ചിനെതിരെയുള്ള വിചാരണ ഹേഗിൽ ആരംഭിച്ചു. ഈ വിചാ‍രണ പൂർത്തിയാകും മുൻപേ അദ്ദേഹം മരിച്ചു.


## ജനനം
* 1809 &ndash; ചാൾസ് ഡാർവിൻ, പരിണാമസിദ്ധാന്തത്തിന്റെ ഉപജ്ഞാതാവ്
## മരണം

## മറ്റു പ്രത്യേകതകൾ

വർഗ്ഗം:ഫെബ്രുവരി 12
ഫെബ്രുവരി 13

ഗ്രിഗോറിയൻ കലണ്ടർ പ്രകാരം **ഫെബ്രുവരി 13** വർഷത്തിലെ 44-ആം ദിനമാണ്. വർഷാവസാനത്തിലേക്ക് 321 ദിവസങ്ങൾ കൂടിയുണ്ട് (322 ദിവസങ്ങൾ കൂടിയുണ്ട്).

## ചരിത്രസംഭവങ്ങൾ

* 1668 &ndash; പോർച്ചുഗലിനെ സ്വതന്ത്രരാജ്യമായി സ്പെയിൻ അംഗീകരിച്ചു.
* 1880 &ndash; തോമസ് ആൽ‌വാ എഡിസൺ, എഡിസൺ പ്രഭാവം കണ്ടെത്തി.
* 1920 - നീഗ്രോ നാഷണൽ ലീഗ് രൂപീകരിക്കപ്പെട്ടു.
* 1934 &ndash; സോവ്യറ്റ് ആവിക്കപ്പലായ ചെല്യുസ്കിൻ ആർട്ടിക് സമുദ്രത്തിൽ മുങ്ങി.
* 1945 &ndash; രണ്ടാം ലോകമഹായുദ്ധം: സോവ്യറ്റ് യൂണിയൻ, നാസി ജർമനിയിൽ നിന്നും ഹംഗറിയിലെ ബുഡാപെസ്റ്റ് പിടിച്ചടക്കി.
* 1960 &ndash; ഫ്രാൻസ് അതിന്റെ ആദ്യ അണുബോംബ് പരീക്ഷണം നടത്തി.
* 1983 - ടൂറിനിലെ ഒരു സിനിമാ സ്റ്റുഡിയോയിലുണ്ടായ തീപിടിത്തത്തിൽ 64 പേർ കൊല്ലപ്പെട്ടു.
* 1996 &ndash; നേപ്പാളിൽ മാവോയിസ്റ്റുകളും ഗവണ്മെന്റുമായുള്ള ആഭ്യന്തരയുദ്ധത്തിന് തുടക്കം.
* 2001 &ndash; 400 പേരുടെ മരണത്തിന് കാരണമായ, റിക്ചർ സ്കേലിൽ 6.6 രേഖപ്പെടുത്തിയ ഭൂകമ്പം എൽ സാൽ‌വഡോറിൽ സംഭവിച്ചു.


## ജനനം
* 1879 &ndash; സരോജിനി നായിഡു, ഇന്ത്യയുടെ വാനമ്പാടി

## മരണം
* 1883 &ndash; റിച്ചാർഡ് വാഗ്നർ, ജർമൻ ഓപ്പറ സംഗീത സം‌വിധായകൻ
* 2016 &ndash; ഒ.എൻ.വി. കുറുപ്പ്, മലയാളകവി

## ലോക റേഡിയോ ദിനം

വർഗ്ഗം:ഫെബ്രുവരി 13
ഫെബ്രുവരി 14

ഗ്രിഗോറിയൻ കലണ്ടർ പ്രകാരം **ഫെബ്രുവരി 14** വർഷത്തിലെ 45-ആം ദിനമാണ്. വർഷാവസാനത്തിലേക്ക് 320 ദിവസങ്ങൾ കൂടിയുണ്ട് (321 ദിവസങ്ങൾ കൂടിയുണ്ട്).

## ചരിത്രസംഭവങ്ങൾ

* 1743 &ndash; ഹെൻറി പെൽഹാം ബ്രിട്ടീഷ് പ്രധാനമന്ത്രിയായി.
* 1918 &ndash; സോവ്യറ്റ് യൂണിയൻ, ജോർജിയൻ കലണ്ടർ അംഗീകരിച്ചു.
* 1919 &ndash; പോളണ്ടും റഷ്യയുമായുള്ള യുദ്ധം തുടങ്ങി.
* 1924 &ndash; ഇന്റർനാഷണൽ ബിസിനസ്സ് മെഷീൻസ് കോർപ്പറേഷൻ അഥവാ ഐ.ബി.എം. സ്ഥാപിതമായി.
* 1945 &ndash; ചിലി, ഇക്വഡോർ, പരാഗ്വേ, പെറു എന്നീ രാജ്യങ്ങൾ ഐക്യരാഷ്ട്രസഭയിൽ അംഗമായി.
* 1946 &ndash; എനിയാക് (ENIAC) അഥവാ “ഇലക്ട്രോണിക് ന്യൂമെറിക്കൽ ഇന്റെഗ്രേറ്റർ ആന്റ് കമ്പ്യൂട്ടർ” എന്ന ആദ്യ ഇലക്ട്രോണിക് കമ്പ്യൂട്ടർ അമേരിക്കയിലെ പെൻസില്വാനിയ യൂണിവേർസിറ്റി പുറത്തിറക്കി.
* 1949 &ndash; ഇസ്രയേൽ പാർലമെന്റായ നെസ്സെറ്റിന്റെ ആദ്യ സമ്മേളനം.
* 1961 &ndash; അണുസംഖ്യ 103 ആയ ലോറൻസിയം എന്ന മൂലകം കണ്ടെത്തി.
* 1989 &ndash; 1984-ലെ ഭോപ്പാൽ ദുരന്തത്തിനു നഷ്ടപരിഹാരമായി 470 ദശലക്ഷം അമേരിക്കൻ ഡോളർ ഇന്ത്യാഗവണ്മെന്റിനു നൽകാമെന്നു യൂണിയൻ കാർബൈഡ് കമ്പനി ധാരണയിലെത്തി.
* 1989 &ndash; എഴുത്തുകാരനായ സൽമാൻ റുഷ്ദിയെ വധിക്കാനുള്ള നിർദ്ദേശം ഇറാൻ ആത്മീയ നേതാവ് ആയത്തുല്ല ഖുമൈനി പുറപ്പെടുവിച്ചു. 
* 1989 &ndash; ഗ്ലോബൽ പൊസിഷനിങ് സിസ്റ്റം അഥവാ ജി.പി.എസ്. സംവിധാനത്തിനു വേണ്ട ആദ്യത്തെ 24 ഉപഗ്രഹങ്ങൾ ഭ്രമണപഥത്തിലെത്തി. 
* 2005 &ndash; ലെബനന്റെ മുൻ പ്രധാനമന്ത്രി റഫീക് ഹരീരി കൊല ചെയ്യപ്പെട്ടു.
* 2005 &ndash; ഫിലിപ്പൈൻസിലെ മനിലയിൽ തുടർബോംബാക്രമണങ്ങളെത്തുടർന്ന് 7 പേർ കൊല്ലപ്പെടുകയും 151 പേർക്ക് പരിക്കേൽക്കുകയും ചെയ്തു. അൽ ഖാഇദ തീവ്രവാദികളാണ് ഇതിനു പിന്നിൽ എന്നു കരുതുന്നു.


## ജനനം

## മരണം
* 1779 &ndash; ജെയിംസ് കുക്ക്, ഇംഗ്ലീഷ് പര്യവേക്ഷകൻ

## മറ്റു പ്രത്യേകതകൾ
* വാലൻന്റൈൻ ദിനം

വർഗ്ഗം:ഫെബ്രുവരി 14
ബ്ലെസി

മലയാളചലച്ചിത്ര സംവിധായകനാണ് **ബ്ലെസി**. പദ്മരാജൻ, ഭരതൻ എന്നിവരുടെ ശിഷ്യനും കൂടിയായിരുന്നു ബ്ലെസി. വ്യത്യസ്തമായ കഥ,മനസ്സിൽ നിറഞ്ഞു നിൽക്കുന്ന മുഹൂർത്തങ്ങൾ,കഥാപാത്രങ്ങൾ തമ്മിലുള്ള ബന്ധം എന്നിവയാൽ ശ്രദ്ധിക്കപ്പെട്ടതാണിദ്ദേഹത്തിൻറെ ചിത്രങ്ങൾ. സാധാരണ മനുഷ്യൻ അസാധാരണ സാഹചര്യങ്ങളിൽ ചെന്നു പെടുമ്പോളുണ്ടാകുന്ന ശാരീരിക-മാനസിക വ്യഥകൾ ഇവയിൽ പ്രതിപാദിക്കപ്പെടുന്നു.

## ജീവിതരേഖ
### ചലച്ചിത്ര ജീവിതം
പദ്മരാജൻ, ലോഹിതദാസ്, ഭരതൻ തുടങ്ങിയ പ്രശസ്തരായ മലയാളചലച്ചിത്രസംവിധയകരുടെ കൂടെ സഹസംവിധായകനായാണ് ബ്ലെസി തന്റെ ചലച്ചിത്ര ജീവിതം ആരംഭിക്കുന്നത്. ഇദ്ദേഹം ആദ്യമായി സംവിധാനം ചെയ്ത ചലച്ചിത്രമാണ് **[[കാഴ്ച (ചലച്ചിത്രം)|കാഴ്ച]] **(2004). ഈ ചിത്രത്തിന്റെ തിരക്കഥ നിർവഹിച്ചതും ബ്ലെസി തന്നെയായിരുന്നു. ഈ ചിത്രം വാണിജ്യപരമായും, കലാപരമായും നല്ല വിജയം കൈവരിക്കുകയുണ്ടായി. ഗുജറാത്ത് ഭൂകമ്പത്തെത്തുടർന്ന് ഉറ്റവർ നഷ്ടപ്പെട്ട് സ്വന്തം നാട്ടിൽനിന്നും ചിതറിക്കപ്പെട്ട പവൻ എന്ന ബാ‍ലനും കുട്ടനാട്ടുകാരനായ ഫിലിം ഓപ്പറേറ്റർ മാധവനുമാണ് സിനിമയിലെ കേന്ദ്ര കഥാപാത്രങ്ങൾ. വൻ‌ദുരന്തം ചിലരിലേൽപ്പിക്കുന്ന പോറലുകളും അതിൽ സഹജീവികൾ നടത്തുന്ന വിവിധ രീതിയിലുള്ള ഇടപെടലുകളുമാണ് കാഴ്ചയിലൂടെ ബ്ലെസി പ്രേക്ഷകരിലേക്കെത്തിക്കൻ ശ്രമിച്ചത്. ഈ ചിത്രം മൂലം മികച്ച നവാഗത സംവിധായകനുള്ള സംസ്ഥാന സർക്കാർ അവാർഡ്‌ ബ്ലെസിക്ക് ലഭിക്കുകയുണ്ടായി.

ബ്ലെസിയുടെ രണ്ടാമത്തെ ചിത്രമായിരുന്നു *[[തന്മാത്ര (ചലച്ചിത്രം)|തന്മാത്ര]]*(2005). സർക്കാർ ഉദ്യോഗസ്ഥനായ ഒരു സാധാരണക്കാരന്റെ ജീവിതം അൽഷിമേഴ്സ് എന്ന രോഗം ബാധിക്കുന്നതു മൂലം തകർന്നടിയുന്നതാണ് ഈ ചിത്രത്തിലൂടെ ബ്ലെസി കാണിച്ചുതരുന്നത്. മോഹൻലാൽ ആണ് ഈ ചിത്രത്തിലെ കേന്ദ്രകഥാപാത്രത്തെ കൈകാര്യം ചെയ്തത്. ഈ ചിത്രം സംവിധാനം ചെയ്തതിനും, തിരക്കഥ രചിച്ചതിനും ബ്ലെസിക്ക് കേരളസംസ്ഥാന ചലച്ചിത്രപുരസ്കാരം ലഭിക്കുകയുണ്ടായി. ബ്ലെസിയുടെ മൂന്നാമത്തെ ചിത്രമാണ് പളുങ്ക്(2006) ഒരു കുടിയേറ്റ കർഷകന്റെ കഥയാണ് ഈ ചിത്രത്തിൽ ബ്ലെസി പറഞ്ഞത്. മമ്മൂട്ടി ആയിരുന്നു ഈ ചിത്രത്തിലെ നായകവേഷം കൈകാര്യം ചെയ്തത്. പിന്നീട് ബ്ലെസിയുടെ സംവിധാനത്തിൽ പുറത്തിറങ്ങിയ ചിത്രമാണ് കൽക്കട്ടാ ന്യൂസ്(2008). ഈ ചിത്രത്തിലെ നായകൻ ദിലീപ് ആയിരുന്നു. നായികയായി അഭിനയിച്ചത് മീര ജാസ്മിനും.

ബെന്യാമിന്റെ ആടുജീവിതം എന്ന നോവലിന്റെ ചലച്ചിത്ര ആവിഷ്കാരം 2024 മാർച്ച് 28 നു റിലീസ് ചെയ്തു. പൃഥ്വിരാജ് ആണ് നജീബ് എന്ന കഥാപാത്രമായി അഭിനയിച്ചത്. 

## ചിത്രങ്ങൾ
*കാഴ്ച (2004)
*തന്മാത്ര (2005)
*പളുങ്ക് (2006)
*കൽക്കട്ടാ ന്യൂസ് (2008)
*ഭ്രമരം - 2009
* പ്രണയം - 2011
* കളിമണ്ണ്
* ആടുജീവിതം

## പുരസ്കാരങ്ങൾ

*മികച്ച നവാഗത സംവിധായകൻ - സംസ്ഥാന സർക്കാർ അവാർഡ്‌ - കാഴ്ച
*മികച്ച സംവിധായകൻ - സംസ്ഥാന സർക്കാർ അവാർഡ്‌ - തന്മാത്ര
* മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം - 2011.

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:പത്തനംതിട്ട ജില്ലയിൽ ജനിച്ചവർ‎
തിരൂരങ്ങാടി

ലഘുചിത്രം|Tirurangadi Orphanage

കേരളത്തിലെ മലപ്പുറം ജില്ലയിലെ ഒരു പ്രദേശമാണ് **തിരൂരങ്ങാടി**. ഈ പ്രദേശം ഉൾപ്പെടുന്ന നഗരസഭയും അവിടത്തെ പുരാതന അങ്ങാടിയും ഇതേ പേരിൽ അറിയപ്പെടുന്നു. ഏറനാടിന്റെ ഈറ്റില്ലം എന്നറിയപ്പെടുന്ന  തിരൂരങ്ങാടിക്ക് കേരളചരിത്രത്തിൽ ഏറെ സ്ഥാനമുണ്ട്‌.ആലി മുസ്ലിയാരുടെ നേതൃത്വത്തിൽ നടന്ന ഖിലാഫത്ത് പ്രസ്ഥാനത്തിന്റെയും,മാപ്പിള കലാപം യുടെയും പ്രധാന കേന്ദ്രം ഇവിടെയായിരുന്നു. കൃഷിയും കച്ചവടവുമായി കഴിഞ്ഞിരുന്ന ഈ നാട്ടുകാരിൽ നല്ലൊരുവിഭാഗം ഗൾഫിലെ പുതിയ തൊഴിലവസരങ്ങളിലേക്കു ചേക്കേറിയതോടെ ഇവിടം കാര്യമായ മാറ്റങ്ങൾക്കു വിധേയമായി.വിദ്യാഭ്യാസത്തിലും വ്യാപാര വ്യവസായങ്ങളിലും വലിയ മാറ്റം ഉണ്ടായി. മലബാറിലെ ഹോങ്കോങ്ങ്‌ എന്നറിയപ്പെടുന്ന ചെമ്മാട്‌  അങ്ങാടിയുടെ വളർച്ച ഇതിന്‌ ഉദാഹരണമാണ്‌.പരപ്പനങ്ങാടി,ചേളാരി തുടങ്ങിയ സ്ഥലങ്ങൾ ചെറുപട്ടണങ്ങളായി.  
ലഘുചിത്രം|Mambram Dargah

## വിദ്യാഭ്യാസം
ധാരാളം വിദ്യാഭ്യാസസ്ഥാപനങ്ങൾ ഈ മണ്ഡലത്തിലുണ്ട്‌.കാലിക്കറ്റ് യൂനിവേഴ്‌സിറ്റി, പി.എസ്‌.എം.ഒ. കോളേജ്‌ തുടങ്ങിയ ഉന്നതവിദ്യാകേന്ദ്രങ്ങളും ഏതാനും ഹയർ സെക്കണ്ടറി, ഹൈ‌സ്കൂളുകളും പ്രൈമറി, അപ്പർപ്രൈമറി വിദ്യായാലയങ്ങളും ഈ മണ്ഡലത്തിലുണ്ട്‌.
ലഘുചിത്രം|Thrukkulam Shiva Temple
## മതം
ഭൂരിപക്ഷം മുസ്ലിം സമുദായക്കാരാണെങ്കിലും വിവിധ മതസ്ഥർ ഇവിടെ സമാധാനത്തോടെയും സഹകരണത്തോടെയും ജീവിക്കുന്നു. അപൂർവമായിപ്പോലും ഇവിടെ വർഗ്ഗീയ അസ്വാരസ്യങ്ങൾ ഉണ്ടാകാറില്ല. കുറെ ഹിന്ദു,മുസ്ലിം ആരാധനാലയങ്ങൾ ഇവിടെയുണ്ട്‌. മമ്പുറം,മുട്ടിച്ചിറനേർച്ചകളും കളിയാട്ടമഹോൽസവവുമാണ്‌ പ്രധാന മതപരമായ പ്രാദേശിക ആഘോഷങ്ങൾ.വിശ്വ പ്രസിദ്ധ ഇസ്ലാമിക പഠന കേന്ദ്രം
Darul Huda Islamic University സ്ഥിതി ചെയ്യുന്നത് ചെമ്മാട് ആണ്.

## തിരൂരങ്ങാടിയിലെ പ്രധാനസ്ഥലങ്ങൾ
### കക്കാട്
തിരൂരങ്ങാടി നഗരസഭയിലെ ഒരു പ്രധാന കവല. നാഷണൽ ഹൈവെ ഇതിലൂടെ കടന്നു പോകുന്നു.

### [[ചെമ്മാട്]]
തിരൂരങ്ങാടി നഗരസഭയുടെ ആസ്ഥാനമായ പട്ടണമാണ് ചെമ്മാട്. മലബാറിന്റെ ഒരു പ്രധാനപ്പെട്ട വാണിജ്യ കേന്ദ്രമാണിത്.
## തൃക്കുളം

## ഇതും കാണുക

തിരൂരങ്ങാടി നഗരസഭ

തിരൂരങ്ങാടി നിയമസഭാ മണ്ഡലം
ചെമ്പന്തൊട്ടി

കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള ശ്രീകണ്ഠാപുരം നഗരസഭയിലെ ഒരു ചെറിയ കർഷക ഗ്രാമമാണ്‌ **ചെമ്പൻതൊട്ടി**/**ചെമ്പന്തൊട്ടി**. കണ്ണുർ ജില്ലയിൽ തളിപ്പറമ്പിൽ നിന്നും ഇരുപത് കിലോമീറ്റർ അകലെ സ്ഥിതി ചെയ്യുന്നു. ഭൂരിപക്ഷം ആളുകളും കർഷകരാണ്‌. റബ്ബറാണ്‌ ഇവിടുത്തെ പ്രധാന കൃഷി. 
പ്രൈമറി സെക്കന്ററി വിദ്യാഭ്യാസത്തിനുള്ള 2 വിദ്യാലയങ്ങൾ ഇവിടെയുണ്ട്‌. 

ജനങ്ങളിൽ ഭൂരിപക്ഷവും ഇടത്തരക്കാരാണ്.   

ചെമ്പന്തൊട്ടി സെന്റ്‌ ജോർജ്‌ ഹൈസ്കൂളിലെ പ്രധാന അദ്ധ്യാപകനായിരുന്ന ശ്രീ. അനന്തൻ നമ്പ്യാർക്ക്‌ മികച്ച അദ്ധ്യാപകനുള്ള രാഷ്ട്രപതിയുടെ പുരസ്കാരം ലഭിച്ചിട്ടുണ്ട്‌.

## ഇതും കാണുക
ശ്രീകണ്ഠപുരം
 
കരയത്തുംചാൽ

ചെമ്പേരി

നടുവിൽ

## അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
എസ്.ആർ.ഇ. ഒന്ന്

ഇന്ത്യൻ ബഹിരാകാശ ഗവേഷണ കേന്ദ്രം വിജയകരമായി നടത്തിയ പുനരുപയോഗ ബഹിരാകാശ പേടകത്തിന്റെ പ്രത്യാഗമന പരീക്ഷണമാണ് **എസ് ആർ ഇ ഒന്ന് ** അഥവാ (Space capsule Recovery Experiment: SRE - 1). 2007 ജനുവരി 10 ന് പോളാർ സാറ്റലൈറ്റ് ലോഞ്ച് വെഹിക്കിൾ (PSLV-C7) ഉപയോഗിച്ച് ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിൽ നിന്ന് വിക്ഷേപിച്ച ബഹിരാകാശ പേടകത്തെ 2007 ജനുവരി 22 ന് ഭൌമാന്തരീക്ഷത്തിലേക്ക് പുന:പ്രവേശിപ്പിക്കാനും ശ്രീഹരിക്കോട്ടയിൽ നിന്ന140 കിലോമീറ്റർ തെക്ക് മാറി ബംഗാൾ ഉൾക്കടലിലേക്ക് നിപതിപ്പിക്കാനും ഇന്ത്യൻ ശാസ്ത്രജ്ഞന്മാർക്ക് കഴിഞ്ഞു.

വിക്ഷേപണത്തിനു ശേഷം, ഈ പേടകം 637 കിലോമീറ്റർ ഉയരത്തിലായി വൃത്താകൃതിയിലുള്ള ഭ്രമണ പഥത്തിൽ ഭൂമിയെ വലം വയ്ക്കുകയായിരുന്നു. 2007 ജനുവരി 19ന് ബാംഗ്ലൂരിലെ ബഹിരാകാശ പേടക നിയന്ത്രണ കേന്ദ്രത്തിൽ (Spacecraft Control Centrer - SCC) നിന്ന് നിർദ്ദേശങ്ങളയച്ച് പേടകത്തെ ദീർഘ വൃത്താകൃതിയിലുള്ള ഭ്രമണപഥത്തിലാക്കി. ഭൂമിയിലേക്കുള്ള പുനരാഗമനം പ്രാപ്തമാക്കുന്നതിനായിട്ടായിരുന്നു ഇത് ചെയ്തത്. ഈ ഭ്രമണപഥത്തിൽ പേടകവും ഭൂമിയുമായുള്ള ഏറ്റവും കുറഞ്ഞ അകലം 485 കിലോമീറ്ററും ഏറ്റവും കൂടിയ അകലം 639 കിലോമീറ്ററും ആയിരുന്നു..

വർഗ്ഗം:ഇന്ത്യയുടെ ബഹിരാകാശപദ്ധതികൾ
ഫെബ്രുവരി

ഗ്രിഗോറിയൻ കലണ്ടറിലെ രണ്ടാമത്തെ മാസം ആണ് **ഫെബ്രുവരി**. അധിവർഷങ്ങളിൽ 29 ദിവസവും സാധാരണ വർഷങ്ങളിൽ 28 ദിവസവും ആണ് ഫെബ്രുവരി മാസത്തിൽ ഉള്ളത്. വർഷത്തിൽ ഏറ്റവും കുറവ് ദിവസങ്ങൾ ഉള്ള മാസം ആണ് ഫെബ്രുവരി. ഉത്തരാർദ്ധഗോളത്തിൽ അനുഭവപ്പെടുന്ന ശിശിരകാലത്തിലെ മൂന്നാമത്തെയും അവസാനത്തെയും മാസമാണ് ഫെബ്രുവരി. റോമൻ കലണ്ടറിൽ അവസാനമായി കൂട്ടിച്ചേർത്ത രണ്ടുമാസങ്ങളിൽ ഫെബ്രുവരിയും ഉൾപ്പെടുന്നു. 
## ചരിത്രം
പുരാതന റോമൻ കലണ്ടറിൽ 304 ദിവസങ്ങളുള്ള 10 മാസങ്ങളും 50 അവധി ദിവസങ്ങളും ചേർന്ന് 354 ദിവസങ്ങളാണുണ്ടായിരുന്നത്. പത്തുമാസങ്ങൾ മാത്രമുള്ള കലണ്ടറിനെ 12 മാസങ്ങളുള്ള കലണ്ടറായി പരിഷ്കരിച്ചത് ബി.സി.713ൽ റോമൻ രാജാവായിരുന്ന നൂമാ പോമ്പീലിയസാണ്. നൂമയുടെ പരിഷ്കരണം ഇപ്രകാരമായിരുന്നു:

* വർഷത്തിലെ ദിവസങ്ങളുടെ എണ്ണം 354ന് പകരം 355 ആക്കി. ഒറ്റയക്കങ്ങൾ ഭാഗ്യങ്ങളും ഇരട്ടയക്കങ്ങൾ ദോഷങ്ങളുമാണെന്ന ഒരു അന്ധവിശ്വാസം അക്കാലത്ത് റോമിലുണ്ടായിരുന്നു. ഇക്കാരണത്താലാണ് 354ന് പകരം ദിവസളുടെ എണ്ണം 355 ആക്കിയത് എന്ന് പറയപ്പെടുന്നു. അങ്ങനെ കലണ്ടറിൽ 1 ദിവസം അധികമായി വന്നു.
* എല്ലാ മാസങ്ങളിലെയും ദിവസങ്ങളുടെ എണ്ണം ഒറ്റസംഖ്യയാക്കി മാറ്റി. ഇതിനായി  30 ദിവസങ്ങളുള്ള മാസങ്ങളിൽ നിന്നും ഓരോ ദിവസങ്ങൾ വീതം വെട്ടിക്കുറച്ച് അവയെ 29 ദിവസങ്ങൾ വീതമുള്ള മാസങ്ങളാക്കി മാറ്റി. അങ്ങനെ 6 ദിവസങ്ങൾ മാസങ്ങളിൽ നിന്നും പുറത്തായി.
* അധികമായി ചേർത്ത ഒരു ദിവസം,  വെട്ടിക്കുറയ്ക്കപ്പെട്ട 6 ദിവസങ്ങൾ, മുമ്പുണ്ടായിരുന്ന 50 അവധി ദിവസങ്ങൾ ഇവയെല്ലാം ചേർന്ന് മാസങ്ങളിൽ ഉൾപ്പെടാതെ കിടന്ന 57 ദിവസങ്ങളെ 29ഉം 28ഉം ദിവസങ്ങൾ വീതമുള്ള രണ്ടു പുതിയ മാസങ്ങളാക്കി ഡിസംബറിനു ശേഷം ഉൾപ്പെടുത്തി. അധികമായി ചേർത്ത, 29 ദിവസങ്ങളുള്ള പതിനൊന്നാമത്തെ മാസത്തിന് ജനുവരി എന്നും 28 ദിവസങ്ങളുള്ള പന്ത്രണ്ടാമത്തെ മാസത്തെ ഫെബ്രുവരി എന്നും വിളിച്ചു. അങ്ങനെയാണ് 28 ദിവസങ്ങളുള്ള ഫെബ്രുവരി ആദ്യമായി കലണ്ടറിൽ സ്ഥാനം പിടിച്ചത്.
## പ്രധാന ദിവസങ്ങൾ
### [[ഫെബ്രുവരി 1]]

### [[ഫെബ്രുവരി 2]]

### [[ഫെബ്രുവരി 3]]

### [[ഫെബ്രുവരി 4]]

### [[ഫെബ്രുവരി 5]]

### [[ഫെബ്രുവരി 6]]

### [[ഫെബ്രുവരി 7]]

### [[ഫെബ്രുവരി 8]]

### [[ഫെബ്രുവരി 9]]

### [[ഫെബ്രുവരി 10]]

### [[ഫെബ്രുവരി 11]]

### [[ഫെബ്രുവരി 12]]

### [[ഫെബ്രുവരി 13]]

### [[ഫെബ്രുവരി 14]]

### [[ഫെബ്രുവരി 15]]

### [[ഫെബ്രുവരി 16]]

### [[ഫെബ്രുവരി 17]]

### [[ഫെബ്രുവരി 18]]

### [[ഫെബ്രുവരി 19]]

### [[ഫെബ്രുവരി 20]]

### [[ഫെബ്രുവരി 21]]

### [[ഫെബ്രുവരി 22]]

### [[ഫെബ്രുവരി 23]]

### [[ഫെബ്രുവരി 24]]

### [[ഫെബ്രുവരി 25]]

### [[ഫെബ്രുവരി 26]]

### [[ഫെബ്രുവരി 27]]

### [[ഫെബ്രുവരി 28]]

### [[ഫെബ്രുവരി 29]]

വർഗ്ഗം:ഫെബ്രുവരി
1947

ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ നാല്പത്തിഏഴാം    വർഷമായിരുന്നു **1947**.
## സംഭവങ്ങൾ

*15 ഓഗസ്റ്റ്‌  :  ഇന്ത്യ സ്വാതന്ത്ര്യം നേടി.

## ജനനങ്ങൾ
* 

വർഗ്ഗം:1947
ബ്രോക്കൊളി

*ബ്രസിക്കേസിയേ* എന്ന കാബേജ് കുടുംബത്തിൽപ്പെട്ട സസ്യമാണ് **ബ്രോക്കൊളി (Broccoli)**. അതീവ പോഷക സമൃദ്ധവും ആരോഗ്യകരവുമായ ഒരു പച്ചക്കറി കൂടിയാണിത്. പച്ചനിറത്തിൽ ഇടതൂർന്നു സ‌മൃദ്ധമായി ചെറുമരങ്ങളെന്നു തോന്നുംവിധമുള്ള പൂത്തല ഇവയുടെ പ്രത്യേകതയാണ്.  ഇതേ സസ്യകുടുംബത്തിൽപ്പെട്ട കോളീഫ്ലവറുമായി ബ്രോക്കൊളിക്ക് സാമ്യമുണ്ട്. എന്നാൽ കോളീഫ്ലവറിന്റെ തലഭാഗം വെള്ളനിറത്തിലാണ്. ബ്രോക്കൊളിയും കോളീഫ്ലവറും ഇടകലർത്തിയ ബ്രോക്കീഫ്ലവർ എന്ന സങ്കരസസ്യവും നിലവിലുണ്ട്. ബ്രോക്കോളിയിൽ പ്രോട്ടീൻ, ഫൈബർ, വിറ്റാമിൻ സി, വിറ്റാമിൻ കെ, വിറ്റാമിൻ ബി 9, പൊട്ടാസ്യം, വിറ്റാമിൻ A, ചെറിയ അളവിൽ കാൽസ്യം, അയൺ, മഗ്‌നീഷ്യം മുതലായ ധാതുക്കൾ, നിരോക്സീകാരികൾ, മറ്റു ചില ബി വിറ്റാമിനുകൾ തുടങ്ങിയ അമൂല്യ പോഷകങ്ങൾ അടങ്ങിയിരിക്കുന്നു. അതിനാൽ ബ്രോക്കോളി ഉപയോഗിക്കുന്നത് ഏറെ ആരോഗ്യകരമാണ്. 

ബ്രോക്കൊളി പ്രധാനമായും ഇറ്റാലിയൻ സസ്യമാണ്. ഇതിന്റെ പൂത്തലകൾ ഭക്ഷ്യയോഗ്യമാണെന്ന് ആദ്യം തിരിച്ചറിഞ്ഞതും അവരാണെന്നു കരുതപ്പെടുന്നു. ശൈത്യ കാലാവസ്ഥയിൽ വളരുന്ന സസ്യമാണ് ബ്രോക്കൊളി. ഉഷ്ണമേഖലയിൽ ഇവ വളരുക പ്രയാസമാണ്. 

പാശ്ചാത്യർക്ക് ഏറെ പ്രിയപ്പെട്ട സസ്യാഹാരമാണിത്. ഇവയുടെ പൂത്തലകൾ വേവിച്ചോ വേവിക്കാതെയോ ഭക്ഷിക്കുന്നു. അർബുദത്തെ ചെറുക്കാൻ സഹയാകമാകുന്ന *സൾഫറാഫെയ്ൻ*, *ഇൻഡോൾസ്* എന്നീ പോഷകങ്ങൾ ബ്രോക്കൊളിയിലുണ്ട്. ബ്രോക്കൊളിയും തക്കാളിയും ഇടകലർത്തിയ ഭക്ഷണം ശീലമാക്കുന്നത് സ്തനാർബുദത്തെ ചെറുക്കുന്നതിനു സഹായകമാകുമെന്നും പഠനങ്ങൾ തെളിയിച്ചിട്ടുണ്ട് .
[thumb|245px|right|ബ്രോക്കോളി ഉപയോഗിച്ച് ഉണ്ടാക്കിയ [തോരൻ]]
## അവലംബം


വർഗ്ഗം:പച്ചക്കറികൾ
ബ്രഹ്മി

ഒരു ആയുർവേദ ഔഷധസസ്യമാണ്‌ **ബ്രഹ്മി** (*Bacopa monnieri*). നെൽകൃഷിക്ക് സമാനമായ  രീതിയിലാണ്‌ ബ്രഹ്മി വ്യാവസായികാടിസ്ഥാനത്തിൽ കൃഷിചെയ്യുന്നത്‌. പാടങ്ങളിലും അതുപോലെ നനവുകൂടുതലുള്ള പ്രദേശങ്ങളിലുമാണ് ബ്രഹ്മി ധാരാളമായി വളരുന്നത്.   എട്ടു മില്ലീമീറ്റർ വരെ വ്യാസം വരുന്ന പൂക്കൾക്ക് വിളർത്ത നീലയോ വെള്ളയോ നിറമായിരിക്കും.   സമുദ്ര നിരപ്പിൽ നിന്ന് 1200 മീറ്റർ വരെ ഉയർന്ന പ്രദേശങ്ങളിൽ ബ്രഹ്മി കാണപ്പെടുന്നു.   നമ്മുടെ നാട്ടിൽ ധാരാളമായി കൃഷി ചെയ്യപ്പെടുന്ന സസ്യങ്ങളിലൊന്നാണിത്. ബ്രഹ്മി ഡിമെൻഷ്യസിന്റെ ചികിത്സയിൽ ഫലപ്രദമാണെന്ന് മോഹൻ മിശ്ര തെളിയിച്ചു. ഈ പഠനം ഒരു ലോകാരോഗ്യ സംഘടനയുടെ പ്രാഥമിക രജിസ്ട്രിയിൽ (ISRCTN18407424) രജിസ്റ്റർ ചെയ്തിട്ടുണ്ട്. ലണ്ടനിലെ ഇന്നൊവേഷൻ ഇൻ മെഡിസിൻ 2018 ആർ‌സി‌പി വാർഷിക സമ്മേളനത്തിൽ അദ്ദേഹത്തിന്റെ പഠനം ഒരു എപോസ്റ്ററായി അവതരിപ്പിച്ചു (ആർ‌സി‌പി 18-ഇപി -196: ഡിമെൻഷ്യസ് ചികിത്സയിൽ ബ്രാഹ്മി (ബകോപ മോന്നിയേരി ലിൻ) - ഒരു പൈലറ്റ് പഠനം) ഫ്യൂച്ചർ ഹെൽത്ത് കെയർ ജേണലിൽ പ്രസിദ്ധീകരിച്ചു. ആയുർവേദത്തിൽ സരസ്വതി എന്നു പേരുള്ള മൂന്നുചെടികളിൽ ഒന്നാണിത്, മറ്റുരണ്ടെണ്ണം സോമവല്ലിയും കിളിതീനിപ്പഞ്ഞിയും ആണ്.    
## രസാദി ഗുണങ്ങൾ
രസം			:കഷായം, തിക്തം

ഗുണം		:ലഘു, തീക്ഷ്ണം

വീര്യം			:ശീതം

വിപാകം		:മധുരം

പ്രഭാവം            :മേധ്യം

## ഔഷധയോഗ്യ ഭാഗം
സമൂലം

## ഔഷധഗുണം

ഓർമശക്തി വർദ്ധിപ്പിക്കുന്നതിനുള്ള ഔഷധം തയ്യാറാക്കുന്നതിലേക്കായി ബ്രഹ്മി വൻ തോതിൽ ഉപയോഗിച്ചുവരുന്നു. നാഡികളെ ഉത്തേജിപ്പിക്കുന്നതിനു് ഉപയോഗിക്കുന്നു.  നവജാതശിശുക്കൾക്ക് മലബന്ധം മാറുവാൻ ബ്രഹ്മിനീര് ശർക്കര ചേർത്തു കൊടുക്കുന്നു. ബ്രഹ്മിനീരും വെളിച്ചെണ്ണയും സമം ചേർത്തു കാച്ചിയെടുക്കുന്ന എണ്ണ തലമുടി വളരാൻ ഉത്തമമാണ്. 
left|thumb|180px|ബ്രഹ്മിയുടെ രാത്രി ദൃശ്യം

## അവലംബം


## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പ്ലാന്റാജിനേസീ
വർഗ്ഗം:കേരളത്തിലെ സസ്യജാലം
ജഗതി ശ്രീകുമാർ

മലയാള സിനിമയിലെ പ്രമുഖനായ ഹാസ്യ നടൻ ആണ്  **ജഗതി** എന്നറിയപ്പെടുന്ന **ജഗതി ശ്രീകുമാർ**.  മികച്ച ഹാസ്യ താരത്തിനുള്ള 2011-ലെ കേരള സംസ്ഥാന ചലച്ചിത്ര പുരസ്കാരം ഇദ്ദേഹത്തിനു ലഭിച്ചു.

## ആദ്യ ജീവിതം

പ്രമുഖ നാടകാചാര്യനായിരുന്ന പരേതനായ ജഗതി എൻ.കെ. ആചാരിയുടെയും പരേതയായ പൊന്നമ്മാളിന്റെയും മൂത്ത മകനായി 1950 ജനുവരി 5-ന്‌, തിരുവനന്തപുരം ജില്ലയിലെ ജഗതിയിൽ ജനിച്ചു. കൃഷ്ണകുമാർ എന്ന അനുജനും ജമീല, സുഗദമ്മ എന്നീ അനുജത്തിമാരും അദ്ദേഹത്തിനുണ്ട്

## അഭിനയ ജീവിതം
മലയാളത്തിൽ ഏകദേശം 1500 ഓളം ചിത്രങ്ങളിൽ അഭിനയിച്ചു . മലയാള സിനിമയിലെ ഹാസ്യ സാമ്രാട്ട് എന്നു അറിയപ്പെടുന്നു. അച്ഛന്റെ നാടകങ്ങളിലൂടെയാണ് ജഗതി കലാ ലോകത്തേക്ക് കടക്കുന്നത്. തിരുവനന്തപുരം മോഡൽ സ്കൂളിൽ അഞ്ചാം ക്ലാസിൽ പഠിക്കുമ്പോഴാണ് ആദ്യ നാടകാഭിനയം. എന്നാൽ 3-അം വയസ്സിൽ തന്നെ *അച്ഛനും മകനും* എന്ന ചിത്രത്തിൽ ശ്രീകുമാർ അഭിനയിച്ചു. അച്ഛൻ ജഗതി എൻ കെ ആചാരി ആയിരുന്നു അതിന്റെ തിരക്കഥ. തിരുവനന്തപുരം മാർ ഇവാനിയോസ് കോളേജിൽ നിന്നും ബോട്ടണിയിൽ ബിരുദമെടുത്ത ശേഷം മദിരാശിയിൽ കുറച്ചു കാലം മെഡിക്കൽ റെപ്രസന്റേറ്റിവായി ജോലി ചെയ്യവേയാണ് സിനിമയിലേയ്ക്ക് കാലെടുത്തു വെയ്ക്കുന്നത്. ചട്ടമ്പി കല്യാണി എന്ന ചിത്രത്തിൽ അടൂർ ഭാസിയുടെ ശിങ്കിടി പയ്യന്റെ വേഷത്തിലൂടെ ജഗതി ശ്രദ്ധിക്കപ്പെട്ടു. വെറും ഒരു കൊമേഡിയൻ എന്ന നിലയിൽ നിന്നും തന്റേതായ കഴിവുകളിലൂടെ ജഗതി മലയാള സിനിമയിലെ അതുല്യ നടനായി ഉയർന്നു. 1984 മുതൽ തൊണ്ണൂറുകൾ വരെ മലയാളസിനിമയുടെ സബ് സൂപ്പർസ്റ്റാർ ആയിരുന്നു.2012 മാർച്ച് 10 ന് ദേശീയ പാതയിൽ മലപ്പുറം ജില്ലയിലെ തേഞ്ഞിപ്പാലത്തിനടുത്തുള്ള പാണാമ്പ്രവളവിൽ വെച്ചുണ്ടായ വാഹനാപകടത്തിൽ ജഗതി ശ്രീകുമാറിനു ഗുരുതരമായ പരിക്കു പറ്റി. തുടർന്ന് ഒരു വർഷത്തോളം അദ്ദേഹം ആശുപത്രിയിലായിരുന്നു. ഇപ്പോഴും അദ്ദേഹം പൂർണാരോഗ്യം വീണ്ടെടുത്തിട്ടില്ല. 2022 മെയ് 1ാം തീയതി റിലീസ് ചെയ്ത "സി.ബി.ഐ 5 ദ് ബ്രയിൻ" എന്ന മമ്മൂട്ടി ചിത്രത്തിൽ അദ്ദേഹം വിക്രം എന്ന കഥാപാത്രമായി വീണ്ടും എത്തി ശ്രദ്ധ നേടി.

## പുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം
*  മികച്ച ഹാസ്യതാരത്തിനുള്ള  അവാർഡ്‌ - 2011- സ്വപ്നസഞ്ചാരി 
*  പ്രതേക ജൂറി അവാർഡ്‌ -2009- രാമാനം 
*  പ്രതേക ജൂറി അവാർഡ്‌ -2007-   പരദേശി, അറബികഥ, വീരാളിപട്ട്‌ 
*  മികച്ച രണ്ടാമത്തെ നടൻ -2002 -മീശ മാധവൻ, നിഴൽക്കുത്ത്
*  മികച്ച രണ്ടാമത്തെ നടൻ -1991- കിലുക്കം, അപൂർവം ചിലർ
*  ഏഷ്യാനെറ്റ്‌  ഫിലിം അവാർഡ്‌
*  ജയ്ഹിന്ദ്‌ ടി വി അവാർഡ്‌

## വിതുര സ്ത്രീപീഡന കേസ്
കോളിളക്കം സൃഷ്ടിച്ച വിതുര സ്ത്രീപീഡന കേസിൽ ജഗതി കുറ്റക്കാരനാണെന്ന് ആരോപിതനായിരുന്നു. കേസിൽ പ്രതിചേർത്തിരുന്ന നടൻ ജഗതി ശ്രീകുമാറിനെ കോടതി നേരത്തെ വെറുതെ വിട്ടിരുന്നു. ഈ വിധിയ്ക്കെതിരെ സർക്കാരിന്റെ അപ്പീൽ ഹൈക്കോടതിയിൽ നിലവിലുണ്ട്. മാവേലിക്കരയിലെ ഫേബിയൻ ബുക്സ് പ്രസാധനം ചെയ്ത സാമൂഹിക പ്രവർത്തകയും ഫെമിനിസ്റ്റുമായ പ്രൊഫ. ഗീതയുടെ അന്യായങ്ങൾ എന്ന പുസ്തകത്തിൽ നടൻ ജഗതി ശ്രീകുമാറിനെ കുറിച്ച്‌ വിതുര പെൺകുട്ടി പറഞ്ഞ വാക്കുകളും ഉണ്ട്. ജഗതി തന്നെ പീഡിപ്പിച്ചു എന്ന് യാതൊരു സംശ്ശയവുമില്ലായെന്നും, തന്നെ ഉപദ്രവിയ്ക്കാതെ വെറുതെ വിടണമെന്ന നിരന്തരമായ അഭ്യർത്ഥനയെ മാനിയ്ക്കാതെ, മുറിക്കുള്ളിൽ ഓടിച്ചു പിടിച്ചാണ്‌ ജഗതി തന്നെ പീഡിപ്പിച്ചതെന്നും‌ പെൺകുട്ടി പറയുന്നു.

## അവലംബം


## പുറത്തേക്കുള്ള കണ്ണികൾ

* 

വർഗ്ഗം:1951-ൽ ജനിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:മലയാള ഹാസ്യനടന്മാർ
വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:അഭിനയത്തിനുള്ള കേരളസംസ്ഥാനസർക്കാർ പ്രത്യേകപുരസ്കാരം ലഭിച്ചവർ
വർഗ്ഗം:മികച്ച ഹാസ്യതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
നരേൻ

അടൂർ ഗോപാലകൃഷ്ണൻ്റെ "നിഴൽക്കുത്ത്" ആണ് ആദ്യ സിനിമ

ഒരു മലയാളചലച്ചിത്ര നടനാണ് **സുനിൽ കുമാർ** എന്ന **നരേൻ**. ഛായാഗ്രഹണ സഹായിയായി സിനിമയിൽ അരങ്ങേറ്റം കുറിച്ചു. സഹനടനായാണ്‌ അഭിനയം തുടങ്ങിയത്‌.  അച്ചുവിന്റെ അമ്മ എന്ന ചിത്രത്തിലൂടെ നായകനായി. വൈകാതെ മലയാളത്തിലും തമിഴിലും  ശ്രദ്ധേയനായി. തമിഴ്‌ സിനിമയിൽ ചുവടുറപ്പിച്ചതോടെയാണ്‌ സുനിൽ എന്ന പേരു മാറ്റി നരേൻ എന്നാക്കി മാറ്റിയത്‌.

## പശ്ചാത്തലം

തൃശൂർ കുന്നത്ത്‌ മനയിൽ സുരഭി അപ്പാർട്മെൻറിൽ രാമകൃഷ്ണണന്റെയും ശാന്തയുടെയും ഏകമകനാണ്‌ സുനിൽ. ബിരുദ പഠനം പൂർത്തിയാക്കിയശേഷം  ചെന്നൈയിലെ അഡയാർ ഫിലിം ഇൻസ്റ്റിറ്റ്യൂട്ടിൽനിന്നും ചലച്ചിത്ര ഛായാഗ്രഹണം പഠിച്ചു. തുടർന്ന പരസ്യചിത്ര മേഖലയിലെ മുൻനിരക്കാരനായ രാജീവ് മേനോന്റെ സഹായിയായി. അപ്പോഴും തന്റെ മേഖല ഇതല്ലെന്ന്‌ സുനിലിന്‌ അറിയാമായിരുന്നു. അതുകൊണ്ടുതന്നെ അഭിനയമോഹത്തെക്കുറിച്ച്‌ പലരോടും പറഞ്ഞു. ആ ആഗ്രഹം സഫലീകരിച്ചത്‌ അടൂർ ഗോപാലകൃഷ്ണനായിരുന്നു -നിഴൽക്കുത്തിലെ ചെറിയ വേഷത്തിലൂടെ.

## സിനിമയിൽ

ജയരാജ്  സംവിധാനം ചെയ്ത ഫോർ ദ പീപ്പിളിലെ സിറ്റി പോലീസ് കമ്മീഷണറുടെ വേഷത്തിലൂടെ സുനിൽ ശ്രദ്ധ പിടിച്ചുപറ്റി. സത്യൻ അന്തിക്കാട് സംവിധാനം ചെയ്ത അച്ചുവിന്റെ അമ്മയിലെ ഇജോ എന്ന കഥാപാത്രം ഈ നടന്റെ സാധ്യതകൾ വിളിച്ചോതി. മീരാ ജാസ്മിൻ ആയിരുന്നു നായിക. തുടർന്ന് ശരത്ചന്ദ്രൻ വയനാടിന്റെ അന്നൊരിക്കൽ എന്ന ചിത്രത്തിൽ കാവ്യാ മാധാവന്റെ നായകനായി. ഫോർ ദ പീപ്പിളിന്റെ തമിഴ്, തെലുങ്ക്, ബംഗാളി പതിപ്പുകളിലും ഈ ചിത്രത്തിന്റെ രണ്ടാം ഭാഗമായ ബൈ ദ പീപ്പിളിലും പോലീസ് ഓഫീസറുടെ വേഷം സുനിലിനായിരുന്നു.

മിഷ്കിൻ സംവിധാനം ചെയ്ത ചിത്തരം പേശുതടി ആയിരുന്നു തമിഴിലെ രണ്ടാമത്തെ ചിത്രം. തുടക്കത്തിൽതന്നെ തമിഴ് പ്രേക്ഷകരുടെ മനം കവർന്ന സുനിൽ വൈകാതെ നരേൻ എന്ന് പേരു മാറ്റി. തമിഴിൽ തുടർന്ന് നെഞ്ചിരുക്കുംവരെ എന്ന ചിത്രത്തിലും അഭിനയിച്ചു. മിഷ്കിന്റെ അഞ്ചാതെ ആണ് തമിഴിലെ ഏറ്റവും പുതിയ ചിത്രം.

ലാൽ ജോസ് സംവിധാനം ചെയ്ത സൂപ്പർ ഹിറ്റ് ചിത്രമായ ക്ലാസ് മേറ്റ്സിലെ മുരളി എന്ന കഥാപാത്രം മലയാളത്തിൽ സുനിലിന്റെ താരമൂല്യം ഉയർത്തി.

പന്തയക്കോഴി, ഒരേ കടൽ, അയാളും ഞാനും തമ്മിൽ, റോബിൻ ഹുഡ് എന്നിവയാണ് മറ്റ് പ്രമുഖ മലയാളചിത്രങ്ങൾ.

## നരേൻ അഭിനയിച്ച ചിത്രങ്ങൾ
2008
*മിന്നാമിന്നിക്കൂട്ടം
*അഞ്ചാതെ (തമിഴ്)

2007
*പള്ളിക്കൂടം(തമിഴ്)
*ഒരേ കടൽ
*പന്തയക്കോഴി

2006
*ക്ലാസ്മേറ്റ്സ്
*നെഞ്ചിരുക്കുംവരെ (തമിഴ്)
*ചിത്തിരം പേശുതടി (തമിഴ്)
*ശീലാബതി

2005
*ബൈ ദ പീപ്പിൾ
*അന്നൊരിക്കൽ
*അച്ചുവിന്റെ അമ്മ

2004
*ഫോർ സ്റ്റുഡന്റ്സ് (തമിഴ്)
*ഫോർ ദ പീപ്പിൾ

2002
*നിഴൽക്കുത്ത്

## പുറത്തേക്കുള്ള കണ്ണികൾ

*

വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:1976-ൽ ജനിച്ചവർ
വയമ്പ്‌

ആയുർവേദത്തിൽ‍ ഏറെ പ്രാധാന്യമുള്ള ഒരു ഔഷധസസ്യമാണ്‌  **വയമ്പ്‌** (ഇംഗ്ലീഷ്: Sweet Flag, Calamus; ശാസ്ത്രീയനാമം:*Acorus calamus*). നെല്ലിന്റേതിനു സമാനമായ രീതിയിലാണ്‌ വയമ്പ്‌ വ്യാവസായികാടിസ്ഥാനത്തിൽ കൃഷിചെയ്യപ്പെടുന്നത്‌. ഭാരതത്തിൽ മിക്കയിടങ്ങളിലും, ബർമ്മയിലും ധാരാളമായി വളരുന്നതും കൃഷിചെയ്യപ്പെടുന്നതുമായ **വയമ്പ്** ഏറെ ഈർപ്പം ആവശ്യപ്പെടുന്ന ഒരു സസ്യമാണ്‌.  വയമ്പിന്റെ ഉപയോഗം ബുദ്ധിയെ ഉത്തേജിപ്പിക്കുകയും ഓർമ്മശക്തി വർദ്ധിപ്പിക്കുകയും ചെയ്യുന്നതായി പറയപ്പെടുന്നു. യൗവനം നിലനിർത്താനും കാഴ്ച ശക്തി, ശുക്ലം എന്നിവ വർദ്ധിപ്പിക്കാനും ശരീരത്തിലുള്ള വിഷം നശിപ്പിക്കാനും ഉള്ള ക്ഷമതയും ഇതിന്റെ ഗുണങ്ങളിൽ പെടുന്നു. ഞരമ്പുരോഗങ്ങളുടെ ചികിത്സയിലും ഇത് ഫലപ്രദമാണ്‌..

## സവിശേഷതകൾ
ഇംഗ്ലീഷിൽ സ്വീറ്റ് ഫ്ലാഗ് (Sweet flag) എന്നപേരിൽ അറിയപ്പെടുന്ന ഇതിന്റെ സംസ്കൃതനാമമായ **വച** യിൽ നിന്നാണ്‌ വയമ്പ് എന്ന പേരുണ്ടായതെന്ന് കരുതിവരുന്നു.. 40 സെന്റീമീറ്റർ വരെ ഉയരം വയ്ക്കുന്ന സസ്യമാണിത്. തിളക്കവും കട്ടിയുമുള്ള ഇലകൾ ഇതിന്റെ പ്രത്യേകതകളിൽ പെടുന്നു‌. ഇലകൾക്ക് അല്പം എരിവ് ഉണ്ടായിരിക്കും.

## രസാദി ഗുണങ്ങൾ
രസം      : കടു, തിക്തം

ഗുണം    :തീക്ഷ്ണം

വീര്യം   :ഉഷ്ണം

വിപാകം :കടു

പ്രഭാവം: മേധ്യം

## ഔഷധയോഗ്യ ഭാഗം== മൂലകാണ്ഡം

## ഔഷധം
വയമ്പ്, കൊട്ടം, ബ്രഹ്മി,കടുക്, നറുനീണ്ടിക്കിഴങ്ങ്, തിപ്പലി, ഇന്തുപ്പ് എന്നിവ കൽക്കമായി കാച്ചിയ നെയ്യ് കൊടുത്താൽ കുട്ടികൾക്ക് ബുദ്ധിയും ഓർമ്മശക്തിയും വർദ്ധിക്കുമെന്ന് വിശ്വാസമുണ്ട്.. കൂടാതെ വയമ്പിന്റെ കിഴങ്ങിൽ നിന്നും വാറ്റിയെടുക്കുന്ന സുഗന്ധദ്രവ്യം മദ്യത്തിൽ രുചിയും മണവും ഉണ്ടാക്കുന്നതിനായി ചേർക്കാറുണ്ട്.. കൂടുതൽ അളവിൽ കഴിച്ചാൽ വലിയ ഛർദ്ദി ഉണ്ടാകും.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:നേപ്പാളിലെ സസ്യജാലം
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ശുദ്ധജലസസ്യങ്ങൾ
വർഗ്ഗം:പരമ്പരാഗത നാടൻ അമേരിക്കൻ വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ഹെർബൽ, ഫംഗസ് ഹാലുസിനോജനുകൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
യോഹന്നാൻ ശ്ലീഹാ

യേശുവിന്റെ പന്ത്രണ്ട് അപ്പോസ്തലന്മാരിലൊരാളാണ്  **യോഹന്നാൻ ശ്ലീഹാ** (ഇംഗ്ലീഷ്: **John the Apostle**). മറ്റൊരു അപ്പോസ്തോലനായ യാക്കോബ് ശ്ലീഹാ ഇദ്ദേഹത്തിന്റെ സഹോദരനാണ്. അപ്പോസ്തലസംഘത്തിൽ വെച്ച് ഏറ്റവും പ്രായം കുറഞ്ഞ ആളും ഏറ്റവും ഒടുവിൽ മരണമടഞ്ഞതും യോഹന്നാനായിരുന്നു. മറ്റ് അപ്പോസ്തലന്മാരെല്ലാം രക്തസാക്ഷികളായി മരണമടഞ്ഞപ്പോൾ സ്വാഭാവിക മരണം വരിച്ച ഏക അപ്പോസ്തലനാണ് യോഹന്നാൻ.  യോഹന്നാന്റെ സുവിശേഷവും യോഹന്നാന്റെ പേരിലുള്ള മൂന്നു ലേഖനങ്ങളും വെളിപാട് പുസ്തകവും എഴുതിയത് അപ്പോസ്തലനായിരുന്ന ഈ യോഹന്നാൻ തന്നെയാണെന്നാണ് പരമ്പരാഗതമായി അംഗീകരിച്ചു വരുന്നത്. അതിനാൽ ഇദ്ദേഹത്തെ **സുവിശേഷകനായ യോഹന്നാൻ** (John the Evangelist) എന്നും വിളിക്കാറുണ്ട്. 'യേശു സ്നേഹിച്ച ശിഷ്യൻ' എന്നാണ് യോഹന്നാൻ തന്നെക്കുറിച്ച് തന്റെ സുവിശേഷത്തിൽ രേഖപ്പെടുത്തിയിരിക്കുന്നത്. 

## അവലംബങ്ങൾ

വർഗ്ഗം:അപ്പൊസ്തോലന്മാർ
വിനായകൻ (ചലച്ചിത്രനടൻ)

മലയാള ചലച്ചിത്ര രംഗത്തെ ഒരു അഭിനേതാവാണ് **വിനായകൻ**. തമിഴ്, തെലുങ്ക്, ഹിന്ദി ഭാഷ ചിത്രങ്ങളിലും ഇദ്ദേഹം അഭിനയിച്ചിട്ടുണ്ട്. മോഹൻലാൽ നായകനായ മാന്ത്രികം എന്ന ചിത്രത്തിൽ സഹനടനായി രംഗപ്രവേശം ചെയ്തു. 2016-ൽ കമ്മട്ടിപ്പാടം എന്ന ചിത്രത്തിലൂടെ മികച്ച നടനുള്ള കേരള സംസ്ഥാന ചലച്ചിത്ര പുരസ്‌കാരം കരസ്ഥമാക്കി.

## ജീവിതരേഖ
നൃത്തരംഗത്തായിരുന്നു ചലച്ചിത്രമേഖലയിലെ തുടക്കം. സ്വന്തമായി ഒരു നൃത്തസംഘം നടത്തിയിരുന്ന വിനായകൻ അഗ്നി നൃത്തത്തിലൂടെയാണ്‌ ശ്രദ്ധ പിടിച്ചുപറ്റിയത്‌. തമ്പി കണ്ണന്താനം സംവിധാനം ചെയ്ത് മോഹൻലാൽ നായകനായി അഭിനയിച്ച *[[മാന്ത്രികം|മാന്ത്രികമായിരുന്നു]]* ആദ്യ ചിത്രം. തമ്പി കണ്ണന്താനത്തിന്റെ തന്നെ *[[ഒന്നാമൻ]]* എന്ന ചിത്രത്തിലും ചെറിയ വേഷം ചെയ്തു. എ.കെ സാജൻ സംവിധാനം ചെയ്ത *[[സ്റ്റോപ്പ് വയലൻസ്]]* എന്ന ചിത്രത്തിലെ *മൊന്ത* എന്ന കഥാപാത്രമാണ്‌ വിനായകനെ മലയാള സിനിമാ പ്രേക്ഷകർക്ക്‌ പരിചിതനാക്കിയത്‌.ക്രൂര കഥാപാത്രങ്ങളുടെ പെർഫെക്ഷനാണ്‌ വിനായകന്റെ പ്ളസ്‌ പോയിൻറ്. ടി.കെ. രാജീവ്കുമാറിന്റെ *ഇവർ* എന്ന ചിത്രത്തിലെ അന്ധകഥാപാത്രവും ഏറെ ശ്രദ്ധിക്കപ്പെട്ടു. *[[ചതിക്കാത്ത ചന്തു]]*, *[[വെള്ളിത്തിര]]*, *[[ബൈ ദ പീപ്പിൾ]]*, *[[ചിന്താമണി കൊലക്കേസ്]]*, *ഗ്രീറ്റിങ്ങ്സ്*, *[[ജൂനിയർ സീനിയർ]]*, *[[ഛോട്ടാ മുംബൈ]]*, *[[ബിഗ് ബി]]*, *സാഗർ ഏലിയാസ് ജാക്കി റീലോഡഡ്* തുടങ്ങിയ ചിത്രങ്ങളിലും അഭിനയിച്ചു.2012-ൽ അമൽ നീരദിന്റെ ബാച്ചിലർ പാർട്ടി എന്ന ചിത്രത്തിൽ പ്രധാന വേഷങ്ങളിലൊന്നിൽ അഭിനയിച്ച് വിനായകൻ വളരെയധികം ശ്രദ്ധനേടി.

## അവാർഡുകൾ

* 2018: മികച്ച കഥാപാത്രം അഭിനയം - സി.പി.സി. സിനി  അവാർഡ് (ഈ.മാ.യു)
*2017: മികച്ച നടൻ- സി.പി.സി. സിനി അവാർഡ് (കമ്മട്ടിപ്പാടം)
*2016-ലെ മികച്ച നടനുള്ള സംസ്ഥാന അവാർഡ് കമ്മട്ടിപ്പാടം എന്ന സിനിമയിലെ അഭിനയത്തിന് ലഭിച്ചു. 
*2016: മികച്ച നടൻ- മുൻഷി സിനി അവാർഡ് 2016 (കമ്മിട്ടിപ്പാടം)

## അഭിനയിച്ച ചലച്ചിത്രങ്ങൾ

## വിവാദങ്ങൾ
മുൻ കേരള മുഖ്യമന്ത്രി ഉമ്മൻ ചാണ്ടിയുടെ മരണവുമായി ബന്ധപ്പെട്ട് സാമൂഹിക മാധ്യമങ്ങളിലൂടെ അപകീർത്തികരമായി സംസാരിച്ചത് വിവാദമായിരുന്നു. ഫോണിലൂടെ ലൈംഗിക ചുവയോടെ സംസാരിച്ചതായുള്ള ദളിത് യുവതിയുടെ 'മിടൂ' ആരോപണം വിനായകന് എതിരെ വന്നിരുന്നു. പിന്നീട് വിനായകൻ അഭിനയിച്ച ഒരുത്തീ എന്ന മലയാളം സിനിമയുടെ പ്രൊമോഷൻ പരിപാടിയിൽ 'മീടു' പ്രസ്ഥാനത്തെക്കുറിച്ചു നടത്തിയ പരാമർശങ്ങളും വളരെ വിവാദമായിരുന്നു.

വി.എസ്. അച്യുതാനന്ദന്റെ മരണാനന്തരമുള്ള ഫേസ്ബുക്ക് പോസ്റ്റ്

മുൻ മുഖ്യമന്ത്രി വി.എസ്. അച്യുതാനന്ദൻ അന്തരിച്ചപ്പോൾ വിനായകൻ തന്റെ ഫേസ്ബുക്ക് അക്കൗണ്ടിൽ ഒരു കുറിപ്പ് പങ്കുവെച്ചിരുന്നു. ഈ പോസ്റ്റിൽ "എന്റെ തന്തയും ചത്തു, സഖാവ് വി എസും ചത്തു. ഗാന്ധിയും ചത്തു, നെഹ്‌റുവും ചത്തു" എന്ന പരാമർശം ഉണ്ടെന്ന് ആരോപിച്ച് വലിയ വിവാദമുണ്ടാകുകയും, യൂത്ത് കോൺഗ്രസ് ഡിജിപിക്ക് പരാതി നൽകുകയും ചെയ്തു. തുടർന്ന്, പോലീസ് അദ്ദേഹത്തെ ചോദ്യം ചെയ്യാനായി വിളിപ്പിച്ചു. എന്നാൽ ഇത് താനൊരു 'കവിത'യായി എഴുതിയതാണെന്ന് വിനായകൻ പോലീസിനോട് പറയുകയും, കേസെടുക്കാനുള്ള വകുപ്പുകൾ ഇല്ലെന്ന് കണ്ടെത്തിയതിനെ തുടർന്ന് അദ്ദേഹത്തെ വിട്ടയക്കുകയും ചെയ്തു

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രനടന്മാർ